text:
Apo patinozvipira pakutsvaga utsvene nerufaro, kashoma kuti tizove munzira yezvikunguro.
Pamusoro peZvikunguro
Mutungamiri Monson, tinokudai. Tinokutendai nechiziviso chakafemerwa uye chinokosha pamusoro pekuvakwa kwematemberi matsva nezvemushando wevashumiri. Nokudakwazvo, ndinechokwadi kuti maropafadzo makuru achauya kwatiri nekuzvizvarwa zvizhinji zvamangwana.
Vadiwa mabhuratha nemasisita angu, vadiwa shamwari dzangu! Tose tiri vanhu vanofa. Ndinovimba izvi hazviuye sechishamiso kuna aninani.
Hakuna mumwe wedu achazova panyika kwenguva yakareba zvikuru. Tine nhamba yemakore akakosha ayo, mumaonerwo ezvekusingaperi, haatomboenzana nekubwaira kweziso.
Zvino tobva taenda. Mweya yedu “inoendeswa kumusha kuna Mwari akatipa [isu] upenyu.” 1 Tinoradzika miviri yedu pasi uye tosiya kumashure zvinhu zvenyika ino apo patinoenda kuumambo hunotevera hwekurarama kwedu.
Apo patinenge tiri vadiki, zvinoratidzika sekuti tichararama nokusingaperi. Tinofunga kuti kune kubuda kwezuva kusina mugumo kwakamirira kuri mumhiri memuchecheto, uye ramangwana rinoratidzika kwatiri senzira isina ganhuro inoenderera zvisingaperi mberi kwedu.
Zvisinei, apo patinokura, ndipo patinyanya kutarisa kumashure tichishamisika nemapfupikiro akanyatsoita nzira iyoyo. Tinoshama kuti makore akafamba nekukurumidza kudaro sei. Uye totanga kufunga pamusoro pesarudzo dzatakaita uye nezvinhu zvatakaita. Mukudaro, tinoyeuka nguva zhinji dzakanaka idzo dzinopa kudziirwa mumweya yedu nerufaro mumwoyo yedu. Asi tinoyeukawo zvikunguro—zvinhu zvatinoda kuti dai taikwanisa kudzokera shure tichinozvishandura.
Mukoti anochengeta vanehurwere husingarapike anoti kazhinji aibvunza mubvunzo wakareruka kuvarwere vake apo pavaigadzirira kubva muupenyu huno.
“ Mune zvikunguro zvamuinazvo here?” aivabvunza.2
Kuva padyo kudaro nezuva iroro rekupedzisira reupenyu hwenyama zvinowanzopa jekeso kupfungwa uye zvinopa nzwisiso yemaonero nemafungiro aunoita chinhu.Saka apo vanhu ava pavakabvunzwa pamusoro pezvikunguro zvavo, vakazarura mwoyo yavo. Vakafunga pamusoro pekuti ndezvipi zvavaizoshandura dai chete vaikwanisa kudzorera nguva kumashure.
Apo pandaifunga zvavainge vataura, pakarepo ndakabva ndaziva mashandurirwo anokwanisa kuitwa nzira yeupenyu hwedu zvakanaka nemisimboti yekutanga yevhangeri raJesu Kristu,kana chete tikaishandisa.
Hapana chakavanzika pamusoro pemisimboti yevhangeri. Takainzvera mumagwaro matsvene, takaikurukura muChikoro cheSvondo, uye takainzwa kubva munhaurwa nguva dzakawanda. Misimboti nemwero yemagariro mitsvene iyi iri pachena uye yakajeka; yakanaka, yakadzama uye yakasimba; uye inonyatsokwanisa kutibatsira kudzivirira zvikunguro zveramangwana.
Dai Ndakaziva Ndakapedza Nguva Yakawanda neVanhu Vandinoda
Zvichida chikunguro chakanyanya kufanana chakataurwa nevarwere vaiva vavakufa chaiva chekuti vaiti dai vakapedza nguva yakawanda nevanhu vavanoda.
Varume kunyanya ndivo vakaimba dunuro yakafanana iyi: vai “kungura zvikuru kuti vakapedza upenyu hwavo hwakawanda kudaro pamushando wainetesa we[zuva rega rega] we … basa.” 3 Vazhinji vakarasikirwa nendangariro dzakanaka dzinouya kubva pakupedza nguva nemhuri uye neshamwari. Vakarasikirwa nekukudziridza kubatana kwakadzama neavo vaikosha zvikuru kwavari.
Hachisi chokwadi here kuti tinowanzova nebasa rokuita rakawanda? Uye, zvinosuwisa kutaura, kuti tinopfeka kugara tiinebasa rokuita kwedu senyembe yerukudzo, sekunge kugara tiine basa rokuita, iko kuri kwega, kubudirira kana kuti chiratidzo cheupenyu hwepamusoro-soro.
Ndizvo here?
Ndinofunga nezvaIshe neMuenzaniso wedu, Jesu Kristu, neupenyu Hwake hupfupi ari pakati pevanhu veGarirea neJerusarema. Ndinoedza kufungidzira Achimhanya mhanya pakati pemisangano kana kuti Achiita zvinhu zvakawanda panguva imwechete kuti apedze hurongwa hwezvinhu zvinodikanwa kuitwa nekukurumidza.
Handizvione izvozvo.
Kunze kwaizvozvo ndinoona Mwanakomana waMwari ane rudo uye ane hanya achirarama zvinechinangwa zuva rega rega. Apo paAishanda neavao vakanga Vakamukomberedza, vainzwa kuva vakakosha uye vanodiwa. Aiziva kukosha kusingaperi kwevanhu vaAkasangana navo. Akavaropafadza, akavataririra. Akavasimudzira, akavarapa. Akavapa chipo chinokosha chenguva Yake.
Mumazuva ano edu zvirinyore kungonyepedzera kupedza nguva nevamwe. Nekudzvanya mausi yekombiyuta, tinokwanisa “kubatana” nezviuru zve“shamwari” tisingambofa takava tinotarisana kana nemumwechete wavo. Tekinoroji inokwanisa kuva chinhu chakanakisisa chaizvo, uye inobatsira zvikuru apo patisingakwanise kuva padyo nevadikanwi vedu. Mudzimai wangu neni tinogara kure nenhengo dzemhuri dzinokosha; tinoziva kuti izvozvo zvakaita sei. Zvisinei, ndinotenda kuti hatisi kufamba takananga gwara chairo, semhunhu pachake uye sevagari venyika, kana tichibatana nemhuri kana shamwari kazhinji nekutumira mifananidzo inosekesa, kutumira zvinhu zvisina mature, kana kubatana nevadikanwi vedu nenzvimbo dziri paindaneti. Ndinodaira kuti pane nzvimbo yezviitwa zverudzi urwu, asi inguva yakakura zvakadii yatinoda kupedza pazviri? Kana tikatadza kuzvipa isupachedu nemwoyo wese uye nenguva isina zvimwe zvikangaidzo kune avo vanokosha zvechokwadi kwatiri, rimwe zuva tichazvikungura.
Ngatisarudzei kukoshesa avo vatinoda nekupedza nguva yakanaka navo, tichiita zvinhu pamwechete, uye tichiunganidza ndangariro dzinokosheswa.
Dai Ndakaziva Ndakazadzisa Kwaniso Yangu
Chimwe chikunguro chaitaurwa nevanhu ndechekuti vakatadza kuva munhu wavaifunga kuti vaikwanisa kuva uye wavaifanira kunge vakava. Apo pavaitarisa kumashure paupenyu hwavo, vakaona kuti havana kumbobvira vazadzisa kwaniso yavo, uye nziyo zhinji dzakasara dzisina kuimbwa.
Handisi kutaura pano nezvekukwira manera ebudiriro mumabasa edu akasiyana-siyana. Manera iwayo, zvisinei nekuti angangoratidzika kureba zvakadii pasi pano, haatombosvika kana panhano imwechete murwendo rukuru-kuru rwekusingaperi rwakatimirira.
Kunze kwaizvozvo, ndirikutaura nekuva munhu uyo Mwari, Baba vedu Vekudenga, wavaida kuti tive.
Tinosvika muno munyika, sekutaura kwakaita mudetembi, “tichikweva makore ekubwinya” 4kubva munzvimbo yataive tisati tazvarwa pano pasi.
Baba vedu Vekudenga vanoona kwaniso yedu chaiyo. Vanoziva zvinhu pamusoro pedu zvatisingazive isu pachedu. Vanotikurudzira munguva yeupenyu hwedu kuti tizadzikise mwero wekusikwa kwedu, kuti tirarame upenyu hwakanaka, uye kuti tigodzokera pamberi Pavo.
Sei, zvino, tichipira nguva yedu yakawanda nesimba redu rakawanda kudaro kuzvinhu zvinopfuura, zvisina kana kukosha, uye zvisingareve kana chinhu? Tinoramba here kuona upenzi mukutsvaga zvisina maturo uye zvinopfuura?
Hatingave takachenjera here kuti “tizvivunganidzire [pachedu] fuma kudenga, pasinezvipfunho nengura zvinopedza, pasinembava dzinopaza dzichiba”?5
Tinozviita sei izvi? Nekutevera muenzaniso weMuponesi, nekuisa dzidziso Dzake muupenyu hwedu hwamazuva ose, nekuda zvechokwadi Mwari nevamwe vedu.
Hatikwanise zvechokwadi kuita izvi kana tichiita chinono, tichitarisa nguva, tichinyunyuta apo tinenge tosvika kuudzidzi.
Kana zviri zvekurarama vhangeri, hatifanire kuva semukomana akanyika chigunwe chake chekutsoka mumvura akati akanga aenda kuno tuhwina. Sevanakomana nevanasikana vaBaba vedu Vekudenga, tinokwanisa kuita zvakawandisisa. Nokuda kwaizvozvo, kungova nezvinangwa zvakanaka hazvina kukwana. Tinofanirakuita. Uye zvakanyanya kukosha ndezvokuti, tinofanira kuva izvo zvinodikanwa naBaba veKudenga kuti tive.
Kuzivisa uchapupu hwedu hwevhangeri zvakanaka, asi kuva muenzaniso mupenyu wevhangeri rakadzorerwa zvirinani. Kuda kuva takanyanya kutendeka kuzvibvumirano zvedu zvakanaka; chokwadi ndechekuti kuva takatendeka kuzvibvumirano zvinoera—kusanganisira kurarama upenyu hwakarurama, kupa zvegumi nemipiro yedu, kuchengeta Shoko reUchenjeri, nekubatsira avo vanoshaya—zvirinani. Kuzivisa kuti tichapa nguva yakawanda kumunamato wemhuri, kukunzvera magwaro matsvene, uye nekuzviitwa zvakanaka zvemhuri zvakanaka; asi pachokwadi kuita zvinhu zvese izvi zvishoma nezvishoma kunozounza maropafadzo ekudenga kuupenyu hwedu.
Udzidzi kutsvaga utsvene nerufaro. Ndiyo nzira yekukunakisisa uye nekufara zvikuru kwedu.
Ngatisarudzei kutevera Muponesi uye toshanda neushingi kuti tive munhu watakaumbwa kuti tizova. Ngatiteererei uye nekutevera kurudziro dzeMweya Mutsvene. Apo patinodaro, Baba Vekudenga vanozozarura kwatiri zvinhu zvatangatisingazive pamusoro pedu. Vanozojekesa nzira iri mberi uye vozarura maziso edu kuti tione matarenda edu asingazivikanwe uye zvichida asina kumbofungidzirwa.
Tikazvipira pachedu zvakawanda mukutsvaga utsvene nerufaro, kashoma kuti tizova panzira yekuzvikunguro. Tikavimba zvakanyanya nenyasha dzeMuponesi, tinozonyanyakunzwa kuti tiri munzira yatakarongerwa kuti tive naBaba vedu Vekudenga.
Dai Ndakaziva Ndakazvirega Ndichiva Munhu Anofara Zvakanyanya
Chimwe chikunguro cheavo vaiziva kuti vavakufa chingangova chinoshamisa. Vakati dai vakazvirega vachivavanhu vanofara zvakanyanya.
Nguva zhinji tinozviwana tiri mufungidziro yekuti kune chimwe chinhu chinongova mhiri kwatisingasvikire chinozokwanisa kutiunzira rufaro: mamiriro emhuri arinani , mamiriro ezvemari arinani, kana kupera kwechiedzo chiri kutitambudza.
Apo patinokura, ndipo patinonyanya kutarisa shure uye tichiona kuti mamiriro ekunze ezvinhu haana basa kana kuti haaziwo anoronga rufaro rwedu .
Isutakakosha .Isu tinozvirongera rufaro rwedu.
Iwe neni pekupedzisira tisu tinozvionera nezve rufaro rwedu pachedu.
Mudzimai wangu, Harriet, neni tinofarira kuchovha mabhasikoro edu. Zvinofadza kubuda kunze tichinakirwa nerunako rwezvisikwa. Tine dzimwe nzira dzatinoda kuchovha tichienda nadzo, asi hatitarise zvakanyanya kuti tinochovha kusvika kupi kana mamhanyisiro atinoita pakuchovha mukuenzanisa nevamwe vachovhi.
Zvisinei, nguva nenguva ndinofunga kuti tinofanirawo kuva tinokwikwidza. Ndinofunga zvakare kuti tinokwanisa kuchohva tichipedza nenguva irinani kana kuchovha tichikurumidza kana chete tikayedza zvakanyanya. Uye dzimwe nguva ndinoita chikanganiso chikuru chekutaura pfungwa iyi kumukadzi wangu akanakisa.
Mapinduriro ake kupfungwa dzangu dzerudzi urwu anogara aine nyasha zvikuru, akajeka zvikuru, uye akanyatsotwasanuka. Anonyemwerera uye oti, “Dieter, hausi mujawo; rwendo. Nakirwa nechinguva ichocho.”
Anotaura chokwadi chaizvo!
Dzimwe nguva muupenyu tinova takanangisisa pakupedza zvekuti tinotadza kuwana rufaro murwendo rwacho. Handiende kunochovha bhasikoro nemudzimai wangu nekuti ndine manyunyuku pamusoro pekupedza. Ndinoenda nekuti chiitiko chokuva naye chinonakidza uye nekufadza.
Hazviratidzike seupenzi here kukanganisa zviitiko zvinonakidza nekufadza nekuda kwekuti tinogara tichingotarisira chinguva chazvinopera?
Tinoteerera here mumhanzi wakanaka tichimirira noti yekupedzisira kuti ipere tisati tazvibvumira kufadzwa nawo pachokwadi? Kwete. Tinoteerera tichipinda mukusiyana-siyana kwechuni, mutinhimira, nekupindirana kwemanotsi mumumhanzi wese.
Tinoita here minamato yedu nezwi chete rekuti “ameni” kana kuti tiine mhedzisiro mupfungwa? Kwete hatidaro. Tinonamata kuti tive padyo naBaba vedu Vekudenga, Kuti tigashire Mweya Wavo nekuti tinzwe rudo Rwavo.
Hitifanire kumirira kufara kusvikira tasvika paneimwe nguva yepamberi, tichizoona kuti rufaro rwanga rwuripo—nguva dzose! Upenyu hauna kufanira kukosheswa tichitarisa chete zvekumashure. “Rino izuva rakaitwa naJehova … ,” akanyora munyori weMapisarema. “Ngatifare kwazvo tirifarire.”6
Mabhuratha nemasisita, zvisine nekuti mamairiro ezvinhu edu akaitasei, zvisinei nezvinetso kana zviedzo zvedu, pane chimwe chinhu muzuva rega rega chekutambira nekukoshesa. Mune chimwe chinhu muzuva rega rega chinokwanisa kuunza kutenda nerufaro kana chete tikachiona uye nekuchikoshesa.
Zvimwe takafanira kutarisa zvishoma nemaziso edu uye totarisa zvakanyanya nemwoyo yedu. Ndinofarira chitapwa chinoti: “Munhu anoona zvakajeka chete nemwoyo. Zvinhu zvose zvinokosha zvakavandika kumaziso.” 7
Tinorairwa kuti “tipe kutenda muzvinhu zvose.” 8 Saka hazvisi zvirinani here kuona nemaziso edu nemwoyo yedu zvinhu zvidiki zvatinokwanisakutenda nazvo, kunze kwekukudziridza zvakaipa mumamiriro ezvinhu edu iyezvino.
Ishe vakavimbisa kuti, “Uye uyo anogashira zvose zvinhu nokutenda acharopafadzwa; uye zvinhu zvepano pasi zvichawedzerwa kwaari, kunyangwe zvakapetwa kazana.” 9
Mabhuratha nemasisita, nemaropafadzo mazhinji aBaba vedu Vekudenga, nechirongwa Chavo cheRuponeso, nezvokwadi zvisingatsanangurike zvevhangeri rakadzorerwa, nerunako ruzhinji rwerwendo rwuno rwepasi, “hatina chikonzero chekufara here?”10
Ngatisarudzei kuva tinofara, zvisinei namamiriro edu ezvinhu.
Pamusoro peSarudzo Dzine Ushingi
Rimwezuva tichatora nhano iyoyo isingadzivirirwe toyambuka kubva munzvimbo ino yenyama tichienda munzvimbo inotevera. Rimwe zuva tichazotarisa kumashure paupenyu hwedu tofunga kana taikwanisa kuva tirinani, kuti dai takaita sarudzo dzirinani, kana kuti dai takashandisa nguva yedu zvirinani.
Kuti tidzivirire zvimwe zvezvikunguro zvakadzamisisa zveupenyu, zvingange zvakakosha kuita sarudzo nhasi. Naizvozvo, ngati:
- •
Sarudzei kupedza nguva yakawanda neavo vatinoda.
- •
Sarudzei kuedza zviri pachokwadi kuva munhu anodiwa naMwari kuti tive.
- •
Sarudzei kutsvaga rufaro, zvisinei nemamiriro ezvinhu edu.
Uchapupu hwangu hwekuti zvikunguro zvakadzamisisa zvedu zvizhinji zvemangwana zvinokwanisa kudzivirirwa nekutevera Muponesi nhasi. Kana tiri takatadza kana kuti takaita zvikanganiso—kana takaita sarudzo idzo dzatava kukungura iyezvino—kune chipo chinokosha cheRudzikinuro rwaKristu, rwatinokwanisa kuregererwa kuburikidza narwo. Hatikwanise kudzokera shure panguva kunoshandura zvekare, asi tinokwanisa kutendeuka. Muponesi vanokwanisa kupukuta misodzi yedu yekunguro11vachibvisa mutoro wezvitadzo zvedu.12 Rudzikinuro Rwavo runotibvumira kuti tisiye zvekare kumashure uye tofambira mberi tiine maoko akachena, mwoyo mutsvene,13 neushingi hwekuita zvirinani uye kunyanya kuti tigova nani.
Hongu, upenyu huno huri kupfuura nekukurumidza; mazuva edu anotaridzika kunyangarika nekukurumidza; uye rufu rwunoratidzika serwunotyisa dzimwe nguva. Zvisinei, mweya wedu uchaenderera mberi nekurarama uye rimwe zuva uchabatanidzwa nemuviri wedu wakamutswa kuvakafa kuti ugamuchire kubwinya kusingapere. Ndinopa uchapupu hwechokwadi hwekuti nokuda kwaKristu ane nyasha, tose tichararama zvakare uye narini wose. Nokuda kweMuponesi neMununuri wedu, rimwe zuva tichanzwisisa zvechokwadi uye nokufara munezvinoreva mazwi anoti “uturu hwerufu hunomedzwa munaKristu.”14
Nzira inonanga kunozadzikisa magumo edu matsvene sevanakomana nevanasikana vaMwari ndeye kusingaperi. Vadiwa vangu mabhuratha nemasisita, vadiwa shamwari, tinofanira kutanga kufamba nzira yekusingaperi iyoyo nhasi; hatikwanise kusakoshesa kana zuva rimwechete zvaro. Ndinonamata kuti hatizomirira kusvikira patinenge tagadzirira kufa tisati tadzidza zvechokwadi kurarama. Muzita rinoyera raJesu Kristu, ameni.
Show References
-
1. Aruma 40:11.
-
2. Ona Susie Steiner, “Top Five Regrets of the Dying,” Guardian, Ndira 1, 2012, www.guardian.co.uk/lifeandstyle/2012/feb/01/top-five-regrets-of-the-dying.
-
3. Bronnie Ware, in Steiner, “Top Five Regrets of the Dying.”
-
4. “Ode: Intimations of Immortality from Recollections of Early Childhood,” The Complete Poetical Works of William Wordsworth (1924), 359.
-
5. Mateo 6:20.
-
6. Mapisarema 118:24.
-
7. Antoine de Saint-Exupéry, The Little Prince, trans. Richard Howard (2000), 63.
-
8. Mosaya 26:39; onawo Dzidziso neZvibvumirano 59:7.
-
9. Dzidziso neZvibvumirano 78:19.
-
10. Aruma 26:35.
-
11. Ona Zvakazarurwa 7:17.
-
12. Ona Mateo 11:28–30.
-
13. Ona Mapisarema 24:4.
-
14. Mosaya 16:8; onawo 1 VaKorinte 15:54.


c: text/html

text:
Ndiro (yokudyira)
Ndiro (plate in English) inokwanisa kurevawo mhando yemudziyo unopakurirwa chikafu, mudziyo uyu wakatambanuka uine mativi akasimuka kuti ukwanise kutakura chikafu. Mazuvano vanhu vave kungoti dzose ndiro asi kune mbiya (bowl) yakasiyana nendiro inova ndiyo inopakurirwa usavi.
- Gwangwandiro (large plate).
- Humbururu (hollow plate)
Kurerutsa Mutauro[chinja | edit source]
- Baba vanodyira mugwangwandiro, amai vanodyira muhumbururu: father eats from a large plate, mother eats from a hollow plate.

robotstxt: allowed

filter: keep


text:
Manhuchu
Takatarisana neKubika kweZimbabwe (Zimbabwean Cuisine), manhuchu (samp in English) zvinoreva chibage chinodzvurwa chigofashaidzwa kusvika chaibva.
Kana chingage chadzvurwa rukanda rwekunze rwaipuruka kubva, chibage chozopepetwa kuti marara aya araswe. Mazuva ano kwave nezvigayo zvinoshanda basa rekusvuura rukanda rwekunze zvekuti kune zvigayo izvozvi vazhinji havachadzvura.
Mukubikwa kwemanhuchu anorungwa nemunyu kana kuzowedzera dovi. Nguva zhinji manhuchu chikafu chinodyiwa masikati vanhu vari pabasa. Vamwe vanoti vasati vabika manhuchu vanoaradza ari mumvura kuti apfave arege kuzotora moto wakawanda kana kuti nguva yakareba kubika.
Mangayi anosiyana nemanhuchu pakuti mangayi anobikwa nechibage chisina kumbodzvurwa.


text:
Rwendo
Rwendo (Journey) zvinotaura kufamba munhu achibva pamusha paari kuenda kumwe. Rwendo rungava rwemazuva mazhinji kana rwema hour mashoma. Rungava rwendo rwekufamba netsoka, muchovha, bhazi,ndege, chikepe, bhiza zvichingodaro. Rewndo rwose rune chinangwa.
Gwiri (ideo of Starting to follow a spoor. 2. KZ of Setting out on a Journey).
Tsumo[chinja | edit source]
- Angoita fungura moyo rwendo rwembwa ndokusviko yambuka kuenda kwaMurambinda.
- Tasvika pachigonhi: we have come to the end of the journey.


text:
Hove
Shoko rokuti hove (fish in English) rinoreva mhuka dzinorarama mumvura dzisina makumbo uye dzinorarma mumvura chete dzisingabude kunze kwemvura.
Mhando dzehove dziriko dzakawanda. Mhando idzi dzinosanganisira gwaya, jenya, muramba, zitye, mukunga nedzimwewo. Kune dzinogara murwizi nenyanza mumvura isina munyu, koitawo dzinogara mugungwa kune mvura ine munyu.
Mudungiro, mutungira kana mudururu (Fishing Stringer, or string for carrying fish) chitambo kana cheni inotungirwa hove dzaredzwa kuti dzitakurike. Tambo iyi inopinzwa nemukanwa mehove yobuda nekumativi kunofema nako hove.
Gwezvo kana makwezvo ( Bait to attract fish, mice or birds) apa kureva dyiro rinokwezva hove, shiri kana mbeva. Vatauri veChiManyika vanoti hwambo.
Izwi rokuti bakayau rinobva kuchiPortuguese chinoti bacalhau -dried fish.
Tsika[chinja | edit source]
Tsumo
- Simba rehove riri mumvura.
- Hove dzinokwira dzine muronga.
- Madeverangwena anoita gundikumwe: the deverangwena fish move as one.
Gundikumwe kana mukumbumumwe (l. Sheeplike behaviour - all following leader; 2. Clannish behaviour) apa kureva tsika yokuti boka rose rinoenda kwaenda mutungamiri mukuita nokutsigirana naye - imwe nguva vanhu vasingataire kuti mutungamiri anotadza.


text:
Mapfunde
Mapfunde (Sorghum) imhando yehuswa hune dzimwe mhando dzinorimwa mbeu dazacho dzichidyiwa. Dzimwe mhando dzemapfunde anoshandiswa sekudya kwemombe uye mamwe anorimwa kuti ave mafuro. Dzinde iri rinokura munzvimbo dzinodziya muzviwumbe zvose asi mbeu iyi yakanga ichikura kuAfrica, Asia neMexico kubvira kare.
Mashandisirwo[chinja | edit source]
Kune mhando imwe yemapfunde yakakosha yechirimwa inoshandiswa inodyiwa sembeu, sekudya kwezvipfuyo, uye kubika doro, nokugadzira mafuta emuchovha. Mhando zhinji dzemapfunde dzinokunda kupisa uye dzinorarama munguva yeshangwa kana kuti kushomeka kwemvura. Mapfunde anoshanda sechikafu chikuru munzvimbo dzine chitsama dziri muAfrica, Central America ne South Asia.
- Muchakanya (Sorghum cooked without being ground) apa kureva mapfunde akabikwa asina kugaiwa.


text:
HARARE—
Mutungamiri weMavambo Kusile Dawn, kana kuti MKD, VaSimba Makoni, vanoti komiti yeparamende iri kutungamira kunyorwa kwebumbiro idzva remitemo yenyika yeCOPAC inofanira kubuditsa gwaro rezvakabvumiranwa nevatungamiri vemapato ari muhurumende.
Vachitaura nevatori venhau muHarare neChitatu, VaMakoni, vati COPAC inofanira kubuditsa gwaro rezvakawiriranwa pakati pevatungamiri vemapato ari muhurumende yemubatanidzwa kuitira kuti veruzhinji vasaite zvekunzwa nemakuhwa.
Mutungamiri wenyika,Va Robert Mugabe, mutungamiri wehurumende, uye vari mutungamiri weMDC-T, VaMorgan Tsvangirai, mutevedzeri wavo muhurumende, Va Arthur Mutambara, pamwe nemutungamiri werimwe bato reMDC duku, Va Welshman Ncube, vakabvumirana svondo rapera pane zvavanga vasiri kuwirirana mumapato avo panyaya yekunyorwa kuri kuitwa bumbiro idzva remitemo yenyika.
VaMakoni vanoti zvavari kuziva zvakawiriranwa nevatungamiri ava, kubudikidza nemashoko akaburitswa munhau zvinoratidza kuti vatungamiri ava vari kuda kuchengetedza zvigaro zvavo chete.
Va Makoni vanoti kana gwaro iri rabuda, bato ravo ndipo parichatora danho rekuti rotsigira here bumbiro iri kana kuti kwete.
Hatina kukwanisa kunzwa divi reCOPAC panyaya yegwaro iri.
VaMakoni vanoti zviri kutaurwa nemumwe wemasachigaro eCOPAC anomirira Zanu PF, Va Paul Mangwana, zvekuti kana bumbiro riri kunyorwa iri rikarambwa neveruzhinji pareferendamu pachaitwa sarudzo pachishandiswa bumbiro raivepo pasati paumbwa hurumende yemubatanidzwa, hazvisi pamutemo.
Bumbiro remitemo riri kushanda pari zvino rinodoma VaMugabe kuti ndivo vachange vari mutungamiri wenyika uku VaTsvangirai vari mutungamiri wehurumende. VaMakoni vati dare reparamende rinotofanira kuvandudza bumbiro iri kuitira kuti zviri kutaurwa naVaManagwana izvi zviitike.
Panyaya yesarudzo, VaMakoni vati vari kuronga kuumba mubatanidzwa wevanhu vari kurwira shanduko munyika uchapinda musarudzo dzakatarisirwa kuitwa gore rino.
VaMakoni vakakwikwidza musarudzo dzemuna 2008 vakazvimirira, asi vachitsigirwa nebato re MDC yaitungamirwa na Arthur Mutambara, VaWelshman Ncube vari munyori mukuru webato iri, zvakakonzera kuti pave nekupatsanurana kwemavhoti zvakazoita kuti paitwe sarudzo dzechipiri idzo dzisina kuzofambiswa zvakanaka pakazopedzisira paumbwa hurumende yemubatanidzwa.
Sangano re National Constitutional Assembly rinoti richakurudzira veruzhinji kuti vasatambire gwaro rebumbiro idzva pareferendamu ichaitwa munyika sezvarakaita pareferendamu yakaitwa muna Kukadzi 2000.
Asi dzimwe nyanzvi munyaya dzematongerwo enyika dzinoti izvi zvinogona kutadza kuitika rwendo rwuno nekuti NCA yakabatsirwa neMDC panwe nevashandi mureferendamu ya 2000.


text:
HARARE— Komiti yeparamende yakatungamira kunyorwa kwebumbiro idzva remitemo yenyika, yeCOPAC, yakumbira masangano anoshanda akazvimirira kuti aite chisungo chekushanda nayo mukushambadza bumbiro idzva pamwe nekukurudzira veruzhinji kuti vatsigire bumbiro iri pareferendamu iri kutarisirwa kuitwa mwedzi unouya.
Vachitaura mushure memusangano uyu, mumwe wemasachigaro eCOPAC, VaPual Mangwana veZanu PF, vati vachashanda chete nemasangano anemaonero seakafanana neeCOPAC.
VaMangwana vatiwo masangano aya anotarisirwa kubatsirawo COPAC kudhinda mamwe magwaro nekuti akadhindiswa neCOPAC anosvika zviuru makumi mapfumbamwe ari mashoma.
Mumwe wemasachigaro eCOPAC, VaDouglas Mwonzora veMDC-T, vatiwo COPAC iri kutaura nemapurisa kuitira kuti misangano yekushambadza bumbiro isavhiringidzwe.
Kunyange hazvo VaMwonzora naVaMangwana vati masangano ese apinda mumusangano wavo aratidza chido chekushanda navo, vamwe vapinda mumusangano uyo vanoti harisi basa remasangano akazvimirira rekukurudzira veruzhinji kuti vatsigire bumbiro iri asi kuti basa rawo nderekudzidzisa veruzhinji kuti vagokwanisa kuvhota vaine ruzivo.
Nyanzvi munyaya dzezvematongerwo enyika, VaJoy Mabhenge, veInstitute for a Democractic Alternative for Zimbabwe, vanoti masangano anofanirwa kubatsira veruzhinji kuti vanzwisise zvinoreva gwaro rebumbiro idzva, kwete kuvaudza zvavanofanirwa kuita pareferendamu.
Vanoona nezvekufambiswa kwezvirongwa musangano reCrisis in Zimbabwe Coalition, VaNixon Nyikadzino, vanoti zvinonetsa kuti vabvume kushanda neCOPAC vasati vanzwa pfungwa dzenhengo dzesangano ravo.
COPAC inoti basa rekushambadza bumbiro idzva richatanga neMuvhuro. Zimbabwe inotarisirwa kuita referendamu musi wa 16 Kurume.
Dare repamusoro rinotarisirwa kupa mutongo waro neChishanu panyaya yakakwidzwa nesangano reNational constitutional Assembly richitsutsumwa kuti nguva yakapihwa vanhu nehurumende kuti vazeye zviri mubumbiro idzva, ishoma.


text:
WASHINGTON— Kupedzwa kwebumbiro idzva remitemo yenyika kwanga kwambovimbiswa nevari kutungamira chirongwa ichi kuti kwaigona kuitwa Chitatu manheru kunonzi hakuna kuzobudirira mushure mekunge vari kumirira bato reZanu PF varamba kusaina gwaro rekuti vawirirana zvose zvanga zvichinetsa.
Vari kumirira Zanu PF mukakomiti kaduku kakatumwa kuongorora zvinetswa zvakabva kuSecond All Stakeholders Conference, uye vari gurukota rezvemitemo, VaPatrick Chinamasa, ndivo vanonzi vazoramba kusaina gwaro rekupeta chirongwa ichi vachiti havachawirirana nenyaya yekuendeswa kwemasimba kumatunhu kana kuti devolution, chinove chimwe chezvinhu zvitanhatu zvanga zvichinetsa izvo zvanga zvazonzi neCOPAC zvawiriranwa masikati eChipiri.
Kakomiti aka kakatanga kusangana neMuvhuro kakatarisa zvinetswa zvose kakazosangana zvakare neChipiri masikati pakakawiriranwa kuti masachigaro eCOPAC achinyore gwaro rekupeta zvese zvavanga vachikurukura.
Vane ruzivo nezvaitika mumusangano wemasikati eChitatu vanoti VaChinamasa vapotsa varwisana nemumwe wavo muZanu PF uye vari mumwe wemasachigaro eCOPAC, VaMunyaradzi Paul Mangwana, mushure mekunge VaChinamasa vapomera VaMangwana mhosva yekuvazvidza.
Mushure mekusangana kwavambenge vaita masikati, gurukota rezvebumbiro nemabasa eparamende, VaEric Matinenga, vambenge vati kakomiti kaduku aka, ako kane vanhu vanomwe, kawirirana pane zvose zvitanhatu zvanga zvasara zvichinetsa.
VaMatinenga vanga vati vave kutarisira kuwirirana pavaizosangana manheru kuti vachiongorora pamwe nekupasisa gwaro rezvose zvawiriranwa izvi, izvo zvisina kuzokwanisika.
Gwaro iri ranga richitarisirwa kusvitswa kuvatungamiri vemapato ari muhurumende neChina, avo vanga vachazozivisa matanho achazotorwa pakuendesa mberi chirongwa chekunyorwa kwebumbiro idzva, icho chave mumashure zvakanyanya.
Zvinonzi komiti iyi ichangoenderera mberi nekusangana nevatungamiri ava neChina asi isina gwaro raichavapa sezvo pasina chasungwa.
Pamusangano wavo weMuvhuro vatungamiri vemapato ava vakakomekedzawo kuti komiti iyi ipedza basa rayo neChina, kuwirirana kana kusawirirana pane zviri kunetsa.


text:
WASHINGTON—
Munyori mukuru weSADC, VaTomaz Salomao, vanoti SADC haisi kuzobvisa ziso rayo paZimbabwe maringe nekuunza hutongo hwejekerere pasati paitwa sarudzo dziri kutarisirwa gore rinouya kunyange hazvo nyika dzakawanda dzirimuSADC dzakaita seDemocratic Republic of Congo, DRC, Mozambique, South Africa neMadagascar dzakatarisana nekusagadzikana.
Zvinhu zvisati zvambokwira mutarara munyika dzakawanda dzemuSADC, sangano reInternational Crisis Group nemamwe ainge atoyambira kare kuti SADC iri kutadza kumanikidza Zimbabwe kupedza misariridzwa yeGlobal Political Agreement.
Masangano aya anoti mutungamiri wenyika, VaRobert Mugabe, vanogona kutora mukana wehondo dzave kuitika mune dzimwe nyika vorega kuvandudza zvinhu muZimbabwe, kuitira kuti paite kunge pane kunetsana kukuru.
Vari kutaura izvi vanoti zvatotanga mushure mekunge gurukota rezvekuburitswa kwemashoko, VaWebster Shamu, vadoma zvakare bhodhi idzva reZBC pasina kusumawo veMDC-T sezvinodiwa neGlobal Political Agreement.
Mozambique, iyo inova sachigaro weSADC anofanirwa kugadzirisa zvinhu muZimbabwe, yatarisanawo nekusagadzikana mushure mekunge bato rinopikisa reRENAMO razivisa kuti rinogona kutangazve hondo.
Nekowo mutongi gava panyaya yeZimbabwe, uye vari mutungamiri weSouth Africa, VaJacob Zuma, vakatarisanawo nekuratidzira kuri kuitwa munyika mavo nevashandi uye vakatarisanawo nerusarudzo dzakaoma mubato ravo reANC muna Zvita.
Zvichakadaro, dzimwe nyanzvi munyaya dzezvematongerwo enyika dzinoti VaMugabe nevamwe vatungamiri venyika dzemuAfrica vachatora mukana wemusangano wekutengeserana weCOMESA uri kuitirwa kuUganda kuita hurukuro dzakanangana nekuyedza kupedza hondo yotsviriridza muDRC.
Asi Retired Colonel Martin Rupiya, nyanzvi munyaya dzekudzivirirwa kwenyika vachishanda neInstitute for Security Studies, vanoti zvinonetsa kuziva kuti Zimbabwe ingapindire here muDRC kana kuti kwete. Asi vati zvinokwanisika kana SADC ikaita chisungo chekuti ipindire muhondo iyi.
Hurukuro naVaMartin Rupiya


text:
Huronyo
Hurete kana huronyo imvura inobuda pamwe nembeu yemunhurume paanosangana nemunhukadzi bonde. Mvura iyi ine ruvara ruchena, uyezve yakada kufanana nemadzihwa. Mbeu yemurume ndiyo inokukumidza zai remunhukadzi kunova ndiko kuvamba kwehupenyu hwemunhu - pachinyorwa chino shoko rokuti rukukumidzo riri kushandiswa kuturikira rinoti fertilization kuEnglish.
Kukora kana kutetepa kweuronyo kunoenderana nekuti murume uyu anga ava nenguva yakareba zvakadini asati arara nemukadzi. Varume vanobuda mumifananidzo yePono vanobudisa uronyo hwakawanda ungatoti munhu ari kuweta. Vanomwa mapiritsi anoita kuti uronyo hubude hwakawanda. Vakadzi venyika dzekumadokera vanowanzomwa uronyo hwemurume uye vanoti ivo hunoita sekuti hune munyu.


text:
Chiyero chekupimisa
Chiyero chekupimisa (Unit of measure) zvinoreva mwero une huwandu hwakatarwa pamitemo yenyika kana Pasirose, kuti uve chidzikwe (standard) chinoshandiswa pakupima mhando yehuwandu ihwohwo.
Somuenzaniso kana tichipima nhambwe tinoshandisa chiyero chinonzi mita (metre).
Pasirose sangano re International Organisation for Standardization ndiro rine hugabe hwekutara zvidzikwe zvinoshandiswa pakupima mipimo yakasiyana-siyana.
Mwerero zvinoreva mudziyo unoshandiswa kupimisa zvinhu.
Mueresero kana Mueresera (Exact quantity required) zvinoreva huwandu hwakati gejegeje nehuri kudiwa.


text:
Mimhanzi
Mimhanzi (Music in English) ishoko rinoreva zvinhu zvinosanganisira: kuimba nziyo, kudzana, kuridza ngoma, gitare, nezvimwe zviridzwa.
Kune misambo yemimhanzi yakasiyana siyana; muZimbabwe musambo ine mukurumbira inosanganisira: museve, mbira, chimurenga,reggae, neimwewo.
Vaimbi vakuru muZimbabwe vanosanganisira: Oliver Mtukudzi, Thomas Mapfumo, Stella Chiweshe nevamwewo.
Mamwe Mazwi[chinja | edit source]
- Kudetemba
- Kudeketera
- Kutengezana kana mutengezanwa (singing in parts).
- Kupangira (to tune an instrument e.g. mbira or guitar) kunhadziridza chiridzwa kuti chirire muririro unodikanwa.


text:
Mupunga
Mupunga (rice in English) idzinde rinenge sora rinorimwa richiita mbeu inodyiwa Pasirose.
Mupunga ndiko kudya kukuru kunzvimbo dzinoti: West Indies; Middle East; East Asia; Southeast Asia neSouth Asia. Mupunga ndiyo mbeu yepiri pahuwandu hwekukohwewa Pasirose cihitevera chibage. Asi nokuti chibage chinoshandiswa mune zvimwe zvisiri kudyiwa nevanhu, mupunga ndiyo unosara watungamira pakuva chikafu chevanhu.
Kurimwa kwemupunga kwakanakira nzvimbo dzinowanikwa vashandi nemuripo uri pasi nokuti mupunga une basa rakawanda. Mupunga unoda nzvimbo dzinonaya mvura yakawanda nokuti unokura muznvimbo dzine mvura yakawanda. Mupunga ndiwo rimwe remadzinde akagara ari muAfrica kubvira pasichigare.
Nhengo iri padzinde remupunga kana rukweza inotakura mbeu inonzi mwonzora kana nzeve.
Tsika[chinja | edit source]
Mupunga wakabikwa uchizoiswa dovi unonzi mafaki.
Besva kana beswa (empty hull or pod - e.g. of rice) apa kureva gufu kana bubu retsanga yemupunga.


text:
Varungu
Superscript text
Izwi rokuti Varungu, vazungu, makiwa kana Varumbi (Whiteman, European, Caucasian) rinoshandiswa kududza munhu ane ganda jena anobva kunyika dziri kuEurope kana ane madzitateguru akabva kudunhu iri. Varungu vanowanikwawo kuRussia inova nyika ine chimwe chikamu chiri muAsia chimwe muEurope.
Rudzi rweVarungu rwakapambira Pasirose munguva yokupamba kwavakaita Africa, North America, South America, Australia neNew Zealand.
Mutauro wekuEngland unonzi English, asi isu toti Chingezi. Shoko rokuti chingezi rinotaurawo pamusoro petsika dzeMangezi, nokumwe kutaura tori Chirungu kana Chirumbi.


text:
Mawuto ehondo
Mawuto ehondo vanhu vanoita basa rekudzivirira nyika kuvavengi vachigara vakagadzirira kurwira nyika nezvombo.
- Kune mawuto vanoshanda vari pasi.
- Kune mawuto vanoshandisa ndege.
- Kuoitawo mawuto vanobata vari pagungwa.
Chipiko zvinoreva mabasa anoitwa nechinangwa chokuchengetedza vangava vannhu, nzvimbo, chivakwa kana musha kubva kunjodzi kana kurwiswa nevavengi. Shoko iri tinokwanisa kurishandisa kuturikira security forces, kuChiShona tobva tati mawuto echipiko.
Boka rePfumo, bokora (regiment). Nhungamiri (advance guard) apa kureva boka remawuto vakatungamiri kunorwa hondo.
Kurerutsa Mutauro[chinja | edit source]
- Rupingo (foremost in army).
- Mupingi (leader in war)
- Murairi (Commander).
- Murairo (Commandment).
- Kuraira (to command, tell, to warn, correct, punish ).
Mazwi anoti: rupingo namupingi anenge anotodzana nerukuti nyamupingidza.


text:
Mombe
Mombe kana kuti n'ombe (cattle in English) imhuka inopfuwiiwa pamusha. Mombe dzinochengeterwa nyama, kurima, kutakura mutoro, mukaka, dehwe nzvimwewo. Debwe ren'ombe rinokakisa ngoma, rinorukiswa makashu kana kuwaridzwa pokugara. Kareko raigadziriswa sengende dzokusengesa zviyo kana nyama. MuZimbabwe nemuAfrica yose n'ombe ndibwo vufumi bwunokosheswa zvakanyanya zvikuru sei kumaruwa. Mombe dzinoshandiswa pakuripa roora vuye pamabiko nezvirango zvakasiyana-siyana. Mugore ra2008 vanhu vazhinji vomuZimbabwe vakashandisa n'ombe semari pakutenga midziyo napakuripa ngava dzakasiyana-siyana kushonganisira dzidzo kuzvikoro. Vazhinji ndivo vakatenga nharembozha dzavo nen'ombe.
MuZimbabwe mune mhando dzemombe dzinoti: Hard Mashona; Ntuli; Afrikander; Jersey; Friesland; Hereford nedzimwewo. N'ombe dzinowanikwa muruvara ruchena, rushava, rupfumbu, rutema kana gwesadzaremhunga kuchitivo dzimwe dzinoita makwapa-makwapa.
Contents
Kuziva Mombe[chinja | edit source]
- Mwana wen'ombe unohwi mhuru.
- Mombe ine nyanga dzataririsa pasi dzinozunguzika inonzi ngwere.
- Horeka (Beast (mombe) with horns curved like those of a buffalo) apa kureva mombe ine nyanga dzakakombamira mukati sedzenyati. Nehoreka rikagova zita remunhu.
- Mombe isina nyanga inonzi dhube, njuma, nzuma kana dzunzu. Polled livestock kuEnglish.
- Tsiru kana kuti mhorombe imombe hadzi isati yabereka.
- Mhou imombe hadzi yakambobereka.
- Nzombe, nzombe, gwaimani kana kuti dhonza imombe hono yakapingudzwa kuti ikwanise kushanda basa rekurima.
- Bhuru, handira, hando kana kuti ngunzi imomberume isina kuchekwa inokwanisa kuberekesa.
- Mhandamba (Cow or ox with wide-spreading horns) apa kureva mombe ine nyanga dzakapandambara kana kutambarara kuenda kumativi ekunze.
- Ramba in'ombe hadzi isingabereki.
- Han'a in'ombe honho inofungiudzigwa kuti haigoni kuberesa.
- Dore in'ombe yakwegurisa.
- N'ombe inotumika kwazvo pakurima ichiwanzosungwa mberi kurutivi gwerudyi inohwi forosi. Haiwanzorobwi netyava pakuchaira, inongovudzwa nemhetegwa, muridzo kana hwi chairo rokubwereketa.
- Mukaro (nose rope, ridge)
- Musasa kana sasa (a troop of cattle) danga remombe zhinji dziri.
Kusunura[chinja | edit source]
Kusunura kana kudzuna (to castrate) zvinoreva kucheka machende emhuka hono kuti isakwanisa kubereka. Mombe nembwa dzinosunurwa kuti dzirege kubereka. Mombe kana ichinge yakusunurwa kana kuti kuchekwa inonzi dhonza, ngavi kana kuti jong'osi. Mhuka dzinosunurwa senzira yokusarudza handira dzine rudzi rwakanaka.
Shumo kana tsumo dzine chokuita nen'ombe[chinja | edit source]
- Igamawakaringezhira n'ombe yokuronzegwa.
- Chinokura usipo imombe munda unokura nokuvandurirwa.
- Mombe yetsiru manhenda waikama.
Ndove[chinja | edit source]
Tsvina yemombe inonzi ndove inoshandiswa kuita manyowa anowarikwa mumunda. Vamwe vanoti zviya kana yawoma vanoipisa muchoto vachibika mudzimba.
- Dembwe chiro chinenge madzihwa chinoonekwa mundove yemombe. Dembwe rinoonekwawo mutsvina yemunhu.
Zvimwevo pamusoro pen'ombe[chinja | edit source]
- Kana mombe dzakaungana dzakawanda zvakanyanya boka remombe iri rinonzi gumbi. Vamwe vatauri vanoti fanzwa.
- Chitsamatore izita remhuri rinopiwa uyo anopingudza mombe dzava matore dzachembera. Pano kutsa (breaking, taming) zvinoreva kupingudza kuti mombe ikwanise kushandika nayo isinga pengereke.
Zvinoshandika neMombe[chinja | edit source]
- Dundutsanga, madundutsanga kana sengende (Ox-drawn container used for carrying crops).


text:
Nyungudika
Kunyungudika (dissolving) zvinoreva kutsakakatika kwechiro mumutuvi kana zviviri zvichinge zvasanganiswa. Sokuti shuga inonyungudika mumvura kana mukaka. Chinhu chinzonzi chanyungudika kana chimiro chokutanga chisisaonekwe, zviviri zvasangana kuita chinhu chimwe chine chimiro chisingashanduki munzvimbo dzose.
Nyungurudzi, (solvent in English) ndicho chacho chiri kunyunguditsa chimwe. Sokuti panosangana mvura neshuga, mvura ndiyo ngungurudzi yacho.
Nyungurwa (solute in English) ndicho chacho chiri kunyungudika. Sokuti panosanganiswa munyu nemvura, munyu ndiwo unenge uri nyungudurwa racho.
Munyungu (solution in English) zvinoreva musanganiswa weicho chinokonzera kunyungudika neicho chacho changungudika.
Chiitiko chokuti godo rinoshanduka kuva mutuvi zvichitevedza kuiswa pamoto nokukwira kwehujoto chinonzi kunyauka - melting.
Mamwe Mazwi[chinja | edit source]
- Kumeketeka (disintegrate by disssolving as a clod of soils in water) apa kureva kumwakatika mumvura sezvinoita vhinga mumvura. Kumeketedza - apa kureva kukonzera kuti chiro chimwakatike.


text:
Solomon Mujuru
Solomon Mujuru igamba rehondo yeChimurenga yakarwiwa nechinangwa chekusunungura nyika yeZimbabwe kubva kuutongi hweudzvanyiriri hwevarungu vakabva kuBritain..
Solomon Mujuru, aizivikanwa nezita Rex Nhongo (May 1, 1949 – August 15, 2011) akanga ari mutungamiri wemawuto mu Zimbabwe vakazova mubati wematongerwo enyika. Murume uyu akatungamira mawuto muhondo yechimurenga. Mushure mekunge nyika yasunungurwa vakatungamira mawuto e Zimbabwe. Vakazosiya chiwuto vakapinda mune zvematongerwo enyika vari mumiriri wedunhu re Chikomba vachibata nebato re Zanu PF.
Solomon Mujuru akawanikwa akafa mumba yaaigara papurazi rake kuBeatrice. Hazvisati zvavivikanwa kuti chii chakakonzera moto uyu utange.
Murume uyu aive akaroora Joice Mujuru anova Vice President wenyika yeZimbabwe


text:
Hugari hwevanhu
Muchidzidzo cheTaranyika, hugari hwevanhu (population) ishoko rinoreva huhwandu hwevanhu vanogara munzvimbo iri kutaurwa nezvayo. Someunzaniso, guta reHarare rine hugari hwevanhu mamiriyoni 2,8 zvichitevedza manhamba akaburitswa mugore ra2006.
MuZimbabwe vanhu vanosiverengwa mushure memakore gumi (10). Saka nhoroondo yokuverengwa kwevanhu inoti izvi zvakaitwa mukakore 1982, 1992, 2002. Kuverengwa kwevanhu kunotevera kuri kutarisirwa mugore ra 2012. Chirongwa ichi chinotungamirwa neCentral Statistics Office.
Tsinhano yeHugari mazwi Ari kushandiswa pachinyorwa chino kuturikira chinonzi population density kuEnglish, inodudzirwa sehuwandu hwevanhu vanogara munharaunda yeskweya rekiromita. MuAfrica nyika dzine tsinhano yehugari yakaderera dzinosanganisira Botswana neNamibia.
Kurerutsa Mutauro[chinja | edit source]
- Dekenye zvinoreva huwandu hwevanhu vazhinjisa.
- Mudeke nhengo yedekenye revanhu vazhinjisa.???
- Matekeshe (Act of spreading out (e.g. herd of cattle). 2. Very large number of people or animals spread out over an area. Apa kureva kupararira kana kutekeshera.
- The Manyika people populate the eastern province of Manicaland. Vanhu vanotaura ChiManyika ndivo vakatekeshera mudunhu reManicaland.


text:
HARARE—
Dare repamusoro rarasa neChitatu chikumbiro chakasvitswa kudare iri naMuzvare Locadia Karimatsenga Tembo chekuti muchato wemutungamiri wehurumende, VaMorgan Tsvangirai, na Muzvare Elizabeth Macheka, uyo uri kuda kuitwa neMugovera, umiswe.
Vachitura mutongo wavo, mutongi wedare repamusoro, Amai Antonia Guvava, vati havawone chikonzero chekuti muchato waVaTsvangirai naMuzvare Macheka usaenderere mberi neMugovera.
Amai Guvava vati pane gakava riripo rekuti Muzvare Karimatsenga Tembo vakaroorwa zvechokwadi here kana kuti kwete naVa Tsvangirai gore rapera. Muzvare Karimatsenga Tembo vanoti vakaroorwa zviri pamurawu wechivanhu, asi Va Tsvangirai vanoti vakabhadhara mari yekuvakanganisa chete, kana kuti damage, mushure mekunge Muzvare Karimatsenga Tembo vaita pamuviri paVaTsvangirai apo pavanoti pakabva pave nemwedzi minomwe nechidimbu.
Kunyange hazvo Muzvare Karimatsenga Tembo vakaunza kudare DVD rezvinonzi zvakaitika pavanoti vakaroorwa naVa Tsvangirai muna Mbudzi gore rapera, Amai Guvava vati havakwanise kushandisa humbowo uhwu sezvo vachiti zvinonetsa kuti dare ritambire DVD iri sehumbowo.
Vatiwo dare ravo harina masimba ekumisa kuroorwa kwemunhu sezvo pane mutemo wakadzikwa unocherechedza mamejasitiriti sevanhu vanobata nyaya idzi.
Amai Guvava vati chitsvambe chave kudare reparamende kuti rivandudze mitemo ine chekuita nekuroorana sezvo vachiti kuroorana kusina kunyoreswa hakucherechedzwe pamutemo.
Mutongi wedare ati Muzvare Karimakatsenga Tembo vane mukana wekuenda kuna mejasitiriti akapa VaTsvangirai mvumo yekuenderera mberi nemuchato wavo kuti vanopa zvikonzero zvingaite kuti muchato uyu umiswe.
Rimwe remagweta aVaTsvangirai, Va Innocent Chagonda, vati muchato wemutungamiri wehurumende uchaenderera mberi neMugovera.
Asi rimwe remagweta aMuzvare Karimatsenga Tembo, Va Everson Samukange, vati vachaenda kudare ramejasitiriti kuti vanokumbira dare iri kuti rikanzure mvumo yarakapa Va Tsvangirai kuitira kuti muchato uyu usaenderere mberi.
Muchato waVaTsvangirai naMuzvare Macheka wakatarisirwa kuitwa pa Raintree ku Umwinsdale muHarare.
Vamwe vevanhu vakakokwa kumuchato uyu vanosanganisira mutungamiri wenyika, VaRobert Mugabe, mutungamiri weBotswana, Va Ian Khama, pamwe nemutungamiri weMalawi, Amai Joice Banda.


text:
‘Musha uyu wakagadzirwa’
DZIMWE nyanzvi dzechivanhu dzinoti kune mishonga yakasimba yekupinga misha nechinangwa chekuti parege kusvika varoyi kana kuti anosvikapo atadze kubva kusvikira…
Zivai mbeu yekurima: Seed Co
VARIMI vakakurudzirwa kudyara mbeu dzechibage nedzimwewo dzinofambirana nematunhu avo nedonzvo rekuti vawane goho rakanaka zvichitevera kushanduka kuri kuita mamiriro ekunze.
Makwikwi eAfrican Woman of the Year
VANHUKADZI hounoi mukana wekuti muhwinhe mibairo mikuru yakarohwa nechando mumakwikwi eKwayedza African Woman of the Year.
Chikosoro, shuga, tb hochekoche
CHIRWERE cheshuga nechikosoro cheTB zvakaonekwa kuti zvine kudyidzana. Zviviri izvi zvikasarapwa nekukasika nekutorwa sezvinhu zvine ngozi tingawanikwe tasvika pamakore ekuma…
‘ZIFA INODA TAKAVADA’
MURAIRIDZI wechikwata cheChicken Inn, Joey “Mafero” Antipas, anoti nhabvu yemuno inobudirira bedzi kana ikatungamirirwa nemunhu akambotamba mutambo uyu sezvo anenge…
Mudzimai anoimba chitendero osimukira
MUDZIMAI wekuDomboshava uyo anove muimbi wechitendero ari kusimukira akabura dambarefu rake rekutanga rine nziyo nomwe iro riri pamusoro pematambudziko akasiyana…


text:
Tinokugamuchira kumutauro weShona wepa www.GotQuestions.org!
Mibvunzo yeBhaibheri inopindurwa
Tine urombo, pari zvino hatisati tava kutambira mibvunzo inobvunzwa mumutauro weShona. Kana uchikwanisa kunyora nekuverenga Chirungu, tumira mibvunzo yacho pa - http://www.gotquestions.org/Bible-Questions.html.
Pasi apa pane mapeji aunogona kuwana mumutauro weShona:
Mashoko akanaka
Wakawana Upenyu husingaperi here?
Wakakanganwirwa Here? Ndingaita sei kuti ndikanganwirwe zvitadzo zvangu naMwari?
Zvinorevei kugamuchira Jesu Kristu seMuponesi wako?
Chii chinonzi urongwa hwekuponeswa / nzira yeruponeso?
Ndiani Anonzi muKristu?
Zvinorevei kuva muKristu akaberekwa patsva?
Mitemo mina yekunamata ndeipi?
Ndinganzwanana sei naMwari?
Jesu ndiye chete nzira yekuenda kudenga here?
Ndingaziva sei kuti zvechokwadi ndikafa ndichaenda kudenga?
Kune upenyu pashure pokufa here?
Ndechipi chitendero chakandinakira?
Chii chinonzi Ruponeso Mubhuku raVaRoma?
Chii chinonzi munyengetero wemutadzi?
Ndava kutenda muna Jesu . . . chii chasara?
Mibvunzo yakakosha chaizvo
Mwari ariko here? Kune umbowo here unoratidza kuti ariko Mwari?
Jesu Kristu Ndiani?
Jesu ndiMwari here? Jesu akambotaura here kuti ndiMwari?
Mwari anotsanangurwa sei? Mwari akaita sei?
Bhaibheri iShoko raMwari zvechokwadi here?
Chii chinonzi chiKristu uye vaKristu vanodavirei?
Mwari Ariko zvechokwadi here? Ndingaziva sei kuti Mwari Ariko zvechokwadi?
Chinangwa cheupenyu ndechipi?
Mibvunzo yeBhaibheri inopindurwa


text:
Mudungwe
Izwi rokuti mudungwe (Queue in English) rinoreva mutsetse wevanhu zvikurusei vakamirira chimwe chinhu chavanoda kugamuchira. Kunonzi mudungwe kana vanhu vakamira mumwe shure kwemumwe, vakatarisana makotsi. Vamwe vatauri vanouti chirundu.
Mudungwe wakasiyana nerundaza rwekuti vanhu vanomira vakaererana mapendekete pasina ari shure kwemumwe.
Mamwe Mazwi[chinja | edit source]
- Mudyarara (line of people or animals).
- Mudandamanga kana mudarara (Line of objects - moving or still).
Vanhu vanogona kuita mudungwe wekutenga chingwa, kupinda mubhazi, kuvhota zvichingodaro. Mudungwe unoitika kana vanhu vachiuya kuzogamuchira vakawanda kudarika kugamuchidzwa kwacho kuri kuitika.


text:
Ndiani Anonzi muKristu?
Mubvunzo: Ndiani Anonzi muKristu?
Mhinduro: Duramazwi rinotsanangura muKristu se “munhu anodavira kuti Jesu ndiye Kristu kana kuti anodavira chitendero chakaumbwa nedzidziso dzaJesu.” Kunyange hazvo tsananguro iyi yakanaka, hainyatsoburitsi pachena kuti zvinorevei kuva muKristu sezvazviri muBhaibheri. Shoko rokuti muKristu rakashandiswa katatu muTestamende Itsva (Mabasa 11:26; 26:28; 1 Petro 4:16). Vateveri vaJesu Kristu vakatanga kunzi “vaKristu” paAndioki (Mabasa 11:26) nokuti unhu hwavo, maitiro avo, nekutaura kwavo kwakanga kwakafanana nekwaKristu. Shoko rokuti “muKristu” sezvariri rinoreva “kuva muboka raKristu” kana kuti “muteveri waKristu.”
Zvinosiririsa kuti nekupindana kwemazuva, shoko rokuti “muKristu” harisisina chiremera uyezve rave kunyanya kushandiswa kutsanangura munhu anotendera kana kuti ane unhu hwakanaka achitevera kana kusatevera tsoka dzaJesu Kristu. Vanhu vazhinji vasingadaviri kana kuvimba naJesu vanozviti vaKristu nokuti vanoenda kuchechi kana kuti nokuti vanogara munyika ine vaKristu vakawanda. Asi kuenda kuchechi, kubatsira vanotambura kana kuva munhu akanaka hazvirevi kuti wave muKristu. Kuenda kuchechi hazvirevi kuti wave muKristu nekuti zvakafanana nekuti ukaenda pagaraji hazvirevi kuti wave motokari. Kuva nhengo yekereke, kugaroenda kusvondo kana kupa mari kuchechi hazvirevi kuti wave muKristu.
Bhaibheri rinodzidzisa kuti mabasa akanaka atinoita haaiti kuti Mwari atifarire. Tito 3:5 inoti “Akatiponesa, kwete nokuda kwezvinhu zvakarurama zvatakaita, asi nokuda kwetsitsi dzake. Akatiponesa kubudikidza nokuberekwa patsva nokuvandudzwa noMweya Mutsvene.” Saka, muKristu munhu akaberekwa patsva naMwari (Johani 3:3; Johani 3:7; 1 Petro 1:23) uye achitenda nokuvimba naJesu Kristu. VaEfeso 2:8 inotiudza kuti “makaponeswa nenyasha, kubudikidza nokutenda, uye izvi hazvibvi kwamuri, chipo chaMwari.”
MuKristu wechokwadi munhu anotenda uye anovimba naJesu nemabasa ake, kusanganisira nerufu rwake pamuchinjikwa sekuripwa kwezvitadzo uyezve kumuka kwake kubva kuvakafa nezuva rechitatu. Johani 1:12 inotiudza kuti “Asi kuna vose vakamugamuchira, kuna avo vakatenda muzita rake, akavapa simba rokuti vave vana vaMwari.” MuKristu wechokwadi anozivikanwa nekuva nerudo uye kuteerera Shoko raMwari (1 Johani 2:4, 10). MuKristu wechokwadi anenge ari mwana waMwari, ari nhengo yemhuri yaMwari yechokwadi, munhu akapiwa upenyu hutsva muna Jesu Kristu.
Zvawaverenga pano zvaita kuti ude Kristu here? Kana zvirizvo, dzvanya bhatani rakanzi “Nhasi ndagamuchira Kristu” riri pasi apa.
Dzokera kupeji yekutanga yemutauro weShona
Ndiani Anonzi muKristu?


text:
Hunhu hwako unovaka nekumira kwepfungwa dzako.
Sekuona kwaunoita hunhu wako, ndiko kuona kwaunoitwa nevamwe vako.
Kana uri munhu asingachke, uchifara, uchifunga nezvekuvaka, vanhu vaunoshanda navo, uye hama dzako vachafara kuvanewe.
Kana urimunhu anongotsamwa, uye uchingofunga hora, uchingo gara uchichema chema, zvimanikidze kuti ufunge mushe mushe. Uchaona kuti ukazvimanikidza kufunga mushe, uchatanga kufara.
Iva munhu anofara kuti vari pauri vatange kufara.
“Ananzeve dzekunzwa ngaanzwe”
Iwe unofanira kubatwa uchishanda nemazvo. Shanda kupinda idzo shasha dzepabasa pako. Shanda zviya zvokutoti vanhu vanoshamiswa nekugona kwako. Munhu anoshanda nemazvo kana paanogara panoonekwa kubudirira nemashandiro ake. Hama neshamwari panezvose zvaunoita shanda kupinda vamwe vose, shanda nekaungwaru.
“Anenzeve dzokunzwa ngaanzwe”
Kutambudzika chinhu chakanaka kana uchitambura uchiita zvinhu zvakanana. Kutambura uchiverenga mabhuku zuva rose, kana kutambura uchibatsira vamwe chinhu chakanaka. Kubuta dhikita uchitambura kuita zvakararama ndizvo zvakanaka. Ngatirege kutambura tichiita zveutsotsi.
“Anenzeve dzekunzwa ngaanzwe”
Batsira nzvimbo yaunoshanda kuti ichengetedze mari, uchaona kuti izvo imwe mari yauno chengetedza ichazouya kwauri. Mibayiro yacho pamwe haiuye nhasi, kanavhiki rinouya, pamwe kana gore rinouya, ziya kuti mubayiro uchauya chete. Wakabata midziyo yepaunoshanda sezvauno chengetedza midziyo yako, unenge uchirakidza kuti unovimbika, uye uchafarirwa ne varidzi vepabasa uye nevamwe vashandi vepabasa ipapo Uchava munhu arimunzira yekusimudzirwa. Wakashanda uine pfungwa yekurangarira midziyo yepabasa uchasimudzirwa pamusoro. Hama neshwamwari honai nyika yaora nekuti matsotsi awanda, matsotsi anoba midziyo yepabasa.
“Anenzeve dzekunzwa ngaanzwe”
Wakango shanda sezvinoita vamwe vanhu vose, uchanonoka kubudirira uye ochanonoka kuvamunhu anogonesesa pabasa kana kuti munhu anogona kuita irobasa raunoita. Munhu ane ruzivo, anonyatso shanda nemazvo zvekutoti vamwe vose vaanoshanda navo vanototi, yohwe! Vanobvuma kuti izvo, hapana mumwe anoshanda sewe ipopabasa. Uye vamwe vako vanobvuma kuti une unyanzvi pabasa raunoita.
“Anenzeve dzekunzwa ngaanzwe”
Kuremekedzwa hakungouye kunemhunu wose wose. Kuremekedzwa nekuti urimbabva hakunakunaka. Kuremekedzwa nekuti unehunhu wakanaka ndiko kunemusoro. Hama neshamwari ngati shande kuti tive vanhu vanoremekedzwa nezviito zvakanaka.
“Anenzeve dzekunzwa ngaanzwe”
Hama neshamwari, regai ndiku udzei chokwadi. Zviudzei kuti “shanda nemazvo.” Itai basa renyu nemazvo kuti muzo pihwa mubairo wakakodzera kushanda kwenyu. Shandai muchinyatso funga pfungwa dzakanaka uye pfungwa dzinovaka. Regai kushanda sembavha dzinoba nguva pamabasa. Regai kuenda kumabasa muchibira vamwe mari. Regai kurarama neruoko muhomwe. Musaite semamwe mapurisa anopihwa chioko muhomwe, regai kuita sezvinoita mbavha idzi dzinoshandira hurumende.
“Anenzeve dzekunzwa ngaanzwe”


text:
WASHINGTON—
Paita ropa rakaipa pakati pemakurukota eZanu-PF nevamwe vakaoma musoro muhurumende panyaya yekuti poitwa sei nevarungu vachiri pamapurazi.
Mamwe makurukota ehurumende achitsigirwa nehofisi yemuchuchusi mukuru wenyika, VaJohannes Tomana, anoti varimi ava vanofanira kubviswa pamapurazi kuitira kuti vanhu vakapihwa tsamba dzekuti vave varidzi vemapurazi aya vatange kurima.
VaTomana vanoti bazi rezveminda rinotungamirwa naVaHerbert Murerwa harisi kubvisa vanhu pamapurazi zvopa kuti chirongwa ichi chinonoke kupera.
Vamwe vanoti vachena vasara ngavapihwe ndima dzekurima uye paitwe imwe ongororo yekuti vakatora minda kusvika pari zvino ndivanani.
Asi izvi zviri kurambwa nevamwe. VaMurerwa vaudza Studio 7 kuti havachina mashoko ekutaura panyaya iyi.
Sachigaro wekomiti yeparamende inoona nezvekurima, VaMoses Jiri veMDC-T, vanoti zviri kuitwa muhurumende zvinonyadzisa nekuodza moyo.
Hurukuro naVaJohannes Tomana
Hurukuro naVaMoses Jiri


text:
WASHINGTON—
Vatungamiri vehurumende vasangana muHarare kuti vazeye gwara rekutora pagwaro rebumbiro idzva remitemo yenyika.
Mutungamiri wenyika, VaRobert Mugabe, mutungamiri wehurumende, VaMorgan Tsvangirai, pamwe nemutevedzeri wemutungamiri wehurumende, VaArthur Mutambara, pamwe chete negurukota rezvebumbiro remitemo pamwe nemabasa eparamande, VaEric Matinenga, ndivo vanonzi vatanga kusangana kwemaminetsi angangosvika makumi mana.
Asi hazvina kujeka kuti mutungamiri werimwe bato reMDC, uye vari gurukota rezvemaindasitiri, VaWelshman Ncube, avo vanonzi vambosara vari panze pange pachikurukurwa nyaya, vazopindawo here mumusangano wavanonzi vazodaidzwa kwapera maminetsi makumi mana.
Munyori mukuru weMDC yaVaNcube, Amai Priscilla Misihairambwi-Mushonga, vanoti pasvika VaNcube pamahofisi epaMunhumutapa, vasiiwa panze vamwe vatungamiri ava vachipinda muhofisi maitirwa musangano, asi vakazodaidzwa kwapera maminitsi angasvika makumi mana.
Amai Misihairambwi-Mushonga havana kuzotsanangura zvizere kana VaNcube vazoenderera mberi nemusangano uyu sezvo vanga vomhanyira kumumwe musangano wavanga vachifanirwa kupinda.
Vakafanobata chigaro chemutauriri waVaTsvangirai, VaWilliam Bango, vanoti VaNcube vapinda mumusangano waita neMuvhuro.
VaBango vanotiwo musangano uyu wafamba zvakanaka chose asi vatungamiri ava vati vanoda nguva yekuti mapato avo azeye zvichiri kuda kugadziriswa bumbiro risati raendeswa kuparamende.
Hurukuro naVaWilliam Bango


text:
Huhombe
Muchidzidzo chemasvomhu, huhombe, hupamhi, kana hukuru (Magnitude) izwi rinotaura kukura kwakaita nhamba zvisinei kuti ine vara (-) kana (+) pamberi payo.
Kujekesa[chinja | edit source]
- Somuenzaniso, -50 ine huhombe hwakaenzana na +50, nyangwe zvavo nhamba mbiri idzi dzakasiyana pahukuru hwadzo; +50 yakawanda pane -50.
- Kana pachitaurwa zvemari munhu ane $50 ane mari yakawanda pane ane -$50. Munhu ane -$50 anenge atove nechikwereti.
- Hujoto +50oCelsius huri pamusoro pehujoto -50oCelsius.
Tsika[chinja | edit source]
Pakutaura kwamauvaose kwechimanje-manje shoko rokuti hombe rinosishandiswa sezvizvi:
- Haa mfana uya ndamu bigga muhombe - apa zvichireva kuti nyangwe ari mfana anokwanisa kuita zvinhu zvikuru, kana kuti mukuru panyembe dzekubasa.
- Sahwira muri vahombe - kureva zvakare kugona kuita zvikuru.


text:
Chiedza
Chiedza (light in English) zvinoreva masaisai anobvisa rima panzvimbo anova ndiwo tinogamuchira mumaziso edu patinoti tiri kuona. Chiedza chingabva kuzuva kana umwe mwenje wakaita sekenduru, moto nerambhi. If you know anyone called Chiedza, you very are blessed. Cherish her because they work hard for you.
Zhenje (grass torch) kureva chiswa chiri kushandiswa semwenje.
Kurerutsa Mutauro[chinja | edit source]
- Rujeko (light, dawn).
- Mwenje (lamp).
- Kuhwitudza kana kuringirira (reflect) zvinotaura chiitiko chokuti chiedza chikawira pachiro chinovaima, chinotumuka kubva pachiro ichi. Sokuti kana munhu akamira pamberi pechiringiro anoona uso hwake pachiringiro nokuti chiedza chabva pauso hwake chinoti kana chawira pachiringiro chinodzoka kwaari.
Rujekese (to make things clear, enlightenment) apa kutaura kuisa nhau pachena kana kuunza kunzwisisa, kana nguva yokunge vanhu vajekerwa nezvinhu.
Tungidza mwenje tione kwatinoenda.


text:
Nguva
Nguva (Time)- iri izwi rinoreva kupimwa kunoitwa kutaramukana kwakaita zviitiko. Nguva inopimwa nezviyero zvinonzi: sekondi(s), mineti (min), awa (h). Musi umwe une maAwa makumi maviri nemana (24h). Awa rimwe rine makumi matanhatu emineti. Mineti imwe ine makumi matanhatu esekondi.
Kudzamara - ishoko rinotaurwa kurevera chinhi chiri kuitwa iko zvino chichizomira kana kushanduka kana imwe nguva yasvika. Somuenzaniso - ticharima dhunduru rekumadokero kudzamara zuva ravira. Ticharamba tichifamba kudzamara tasvika pane misha.
- Mhindi (Short space of time).
- Kutunha, kutunhidzira kana kutunhiridza (postpone) apa kureva kushandudza chiitiko chakatarwa nguva yacho kuti chichifamba panguva iri mberi.
Mwero wenguva[chinja | edit source]
- Chitima chinosvika nechido: the train arrives on time.
- Mangwana kana hwedza (tomorrow).
- Hwedza Mangwanani (Tomorrow Morning).
- Hwedza Mauro (Tomorrow Evening).
- Kuswera mangwana (day after tomorrow).
- Kuswera Zuro kana marimwe zuro (day before yesterday).
- Masikati kana sikati (daytime) apa kureva nguva yokunge kunze kwakachena.
- Mambakwedza kana marirakwedza (dawn of day) apa kureva chifumo chezuva.
- Utonga kana utongwa hwakatsvuka (first glow).


text:
HARARE—
Zimbabwe yabatana nedzimwe nyika dzepasi rose mukucherechedza zuva rekodzero dzevanhu, re International Human Rights Day, hurumende ichiti zvirango zvakatemerwa nyika nenyika dzekumadokero, zviri kuvhiringidza hurongwa hwavo hwezvekodzero dzevanhu.
Mashoko aya ataura nemunyori mubazi rezvemitemo, VaDavid Mangota, pamhemberero dzange dzakarongwa nehurumende yakabatana nemasangano anoshanda akazvimirira.
VaMangota vati hurumende yakaita basa guru mukusimudzira kodzero dzemadzimai nevana asi iri kutambura pane dzimwe kodzero nekuda kwezvirango zvayakatemerwa nedzimwe nyika.
Asi vati Zimbabwe inoda kusimudzira nyaya dzekodzero dzevanhu vakati ndosaka ichizvipira kuti iwongororwe neUnited Nations Human Rights Council pasi pechirongwa cheUniversal Periodic Review, icho chinoitwa mukati memakore mana ega ega.
Vati semuenzaniso wekuti Zimbabwe yakazvipira munyaya dzekusimudzira kodzero dzevanhu, gore rino yakakoka mukuru anoona nezvekodzero dzevanhu muUnited Nations, Amai Navy Pillay, kuti vazoona mamiriro akaita zvinhu munyika panyaya dzekodzeo dzevanhu.
Vatiwo Zimbabwe yapasisa mutemo weZimbabwe Human Rights Act uyo unoita kuti komisheni inoona nezvekodzero dzevanhu yeZimbabwe Human Rights Commission ishande.
Vachitaurawo pachiitiko ichi, mukuru wemadzishe munyika, VaFortune Charumbira, vatiwo kunyange hazvo pachifanira kuve nekodzero dzekufamba, kuita misangano nekuita zvimwe, panofanirawo kuve nekodzero dzekuti vanhu vawane hupfumi hwenyika.
Mukuru weUnited Nations muZimbabwe, VaAlain Noudehou, vatiwo zvakakosha kuti nyika dzepasi rese dziremekedze kodzero dzevanhu pamwe nekuvandudza kodzero idzi.
Vati Zimbabwe yakasaina zvibvumirano zvekodzero dzevanhu zvakaita seInternational Covenant on Civil and Political Rights, vachiti kana izvi zvikatevedzwa, kodzero dzevanhu dzinovandudzwa.
Masangano akazvimirira apinda muchiikitiko ichi anosanganisira Zimbabwe Congress of Trade Unions, Zimbabwe Human Rights Association, Zimbabwe Lawyers for Human Rights nemamwe.
Masangano aya akurudziria hurumende kuti isayane nekatsika kayo kekusunga sunga vashandi nevanorwira kodzero dzevanhu achiti anovimba kuti hurumende ichashanda navo pakusimudzira kodzero dzevanhu pamwe nekubvisa mitemo inodzvinyirira vanhu.
Aka ndekekutanga mukati menguva refu kuti hurumende icherechedze zuva iri pamwe nemasangano akazvimriria uye zvinotevera chibvumirano chekushanda pamwe chakaitwa nezvikwata zviri izvi pasi pemusangano weUniversal Periodic Review uyo wakaitwa gore rapfuura. Kubvira panguva iyi, zvikwata izvi zviri kushanda pamwe mukugadzirisa nyaya dzekodzero dzevanhu munyika.
Zuva rekodzero dzevanhu rinocherechedzwa pasi rose musi wa 10 Zvita, uye rakatanga kucherechedzwa muna 1948.
Zvichakadaro, mapurisa emuBulawayo ambochengetedza vakuru vesangano revashandi reZCTU vaviri vanga vachitungamira hurongwa hwekuratidzira muguta iri vachicherechedza zuva iri.
Vaviri ava ndiVa Percy Mcijo, nhengo yeZCTU kuMatabeleland, naVa Ambrose Sibindi, mutevedzeri wasachigaro wesangano iri kuMatabeleland kwakare.
Nhengo dzeZCTU dzakawanda dzinondzi dzapinda mumigwagwa yemuBulawayo dzichiratidzipa pamusana pekutyorwa kwekodzero dzevanhu uye dzevashandi.
VaMcijo vaudza Studio7 kuti vambochengetedzwa kwenguva pfupi vakazoregedzwa mushure mekunge mapurisa aona kuti vanga vaine mvumo yekuratidzira.


text:
Ndava kutenda muna Jesu . . . chii chasara?
Ndava kutenda muna Jesu . . . chii chasara?
Makorokoto! Waita chisarudzo chichachinja upenyu hwako! Pamwe wava kubvunza kuti chii chasara? Rwendo rwangu naMwari ndoruvamba sei? Nzira shanu dziri pasi apa dzichakupa gwara kubva muBhaibheri. Kana uine mibvunzo murwendo rwako tapota enda pa: www.GotQuestions.org/Shona.
1. Nyatsonzwisisa chinonzi kuponeswa.
1 Johani 5:13 inotiudza kuti “Ndanyora izvi kwamuri imi munotenda muzita roMwanakomana waMwari kuitira kuti muzive kuti mune upenyu husingaperi.” Mwari anoda kuti tinzwisise chinonzi kuponeswa. Mwari anoda kuti tive nechokwadi chokuti takaponeswa. Ngatidzokorore zvishoma zvinonyatsoreva kuponeswa:
(a) Tose takatadza. Tose takaita zvinhu zvisingafadzi Mwari (VaRoma 3:23).
(b) Nemhaka yezvitadzo zvedu, tinofanirwa kurangwa nekubviswa pana Mwari zvachose (VaRoma 6:23).
(c) Jesu akafira pamuchinjikwa kuti tiregererwe zvitadzo zvedu (VaRoma 5:8; 2 VaKorinde 5: 21). Jesu akafa panzvimbo yedu achitora mutongo wedu. Kumuka kwake kwakazoratidza kuti kufa kwake kwainge kwaita kuti tiregererwe.
(d) Mwari anoregerera uye anoponesa vanhu vose vanotenda muna Jesu— vachibvuma kuti kufa kwake kwakabhadhara zvitadzo zvedu (Johani 3:16; VaRoma 5:1; VaRoma 8:1).
Iri ndiro shoko rekuponeswa! Kana wava kutenda muna Jesu Kristu semuponesi wako, waponeswa! Zvitadzo zvako zvese zvaregererwa uye Mwari anokupa chitsidzo chekuti haakusiye kana kukukanganwa (VaRoma 8:38-39; Mateo 28:20). Usakanganwe kuti ruponeso rwakasimbiswa muna Jesu Kristu (Johani 10:28-29). Kana uchivimba naJesu chete semuponesi wako, gara watoziva kuti uchava neupenyu husingaperi kudenga naMwari.
2. Tsvaga chechi yakanaka inokudzidzisa zviri muBhaibheri.
Usafunga kuti chechi chivako. Chechi vanhu vacho. Zvakakosha kuti vanotenda muna Jesu Kristu vanamate vari pamwe chete. Zvawava kutenda muna Jesu Kristu, tinokukurudzira kuti utsvage chechi inodzidzisa zviri muBhaibheri iri kwaunogara uye taura nemufundisi aripo. Muudze kuti wava kutenda muna Jesu Kristu.
Basa rechipiri rechechi nderekudzidzisa Bhaibheri. Unokwanisa kudzidza kushandisa mitemo yaMwari muupenyu hwako. Kunzwisisa Bhaibheri kuchakubatsira kubudirira muupenyu semuKristu. 2 Timoti 3:16-17 inoti “Rugwaro rwose rwakafemerwa naMwari uye runobatsira pakudzidzisa, kurayira, kutsiura nokurairidza mukururama, kuti munhu waMwari akwaniswe kwazvo agadzirirwa mabasa ose akanaka.”
Basa rechitatu rechechi nderekunamata. Kunamata kutenda Mwari nokuda kwezvose zvaakaita. Mwari akatiponesa. Mwari anotida. Mwari anotipa zvatinoda pakurarama. Mwari anotiratidza nzira dzekufamba nadzo. Tingatadze nei kumutenda? Mwari mutsvene, akarurama, ane rudo, ane tsitsi uye akazara nenyasha. Zvakazarurwa 4:11 inoti “Makafanira, Ishe naMwari wedu, kugamuchira mbiri nokukudzwa, uye nesimba, nokuti makasika zvinhu zvose, nokuda kwenyu zvakasikwa, uye zviripo nokuda kwenyu.”
3. Zuva nezuva iva nenguva yekufunga nezvaMwari.
Zvakakosha kuti zuva nezuva tive nenguva yekufunga nezvaMwari. Vamwe vanoiti nguva yekufungisisa, vamwe vachiiti “yekuzvipira” nokuti inguva yekuzviisa pana Mwari. Vamwe vanoda mangwanani-ngwanani, vamwe vachida manheru. Hazvina mhosva kuti unoiti chii nguva iyi kana kuti unoda nguvai. Chakakosha kuva nenguva yekufungisisa nezvaMwari. Chii chaungaita panguva yako naMwari?
(a) Munyengetero. Kunyengetera kutaura naMwari. Udza Mwari zvinokudya mwoyo nematambudziko ako. Kumbira Mwari kuti akupe uchenjeri uye akutungamirire. Kumbira Mwari kuti akupe zvekurarama nazvo. Udza Mwari madiro aunomuita uye kuti unoonga zvakadini zvose zvaakakuitira. Izvi ndizvo zvaungataura kana uchinyengetera.
(b) Kuverenga Bhaibheri. Kuwedzera pakudzidziswa Bhaibheri kuchechi, kuSande Sikuru, kana kuita zvidzidzo zveBhaibheri—unofanira kuzviverengerawo Bhaibheri uri woga. Bhaibheri rine zvese zvaunoda kuti urarame upenyu hwechiKristu hwakanaka. Rinodzidzisa kusarudza nekuchenjera, kuziva zvinodiwa naMwari, kushumira vamwe, uye kuti ungakura sei pakunamata. Bhaibheri ndiro mashoko aMwari kwatiri okuti tingararama sei tichimufadza uye tichigutsikana.
4. Shamwaridzana nevanhu vanokwanisa kukubatsira pakunamata kwako.
1 VaKorinde 15:33 inotiudza kuti “Musanyengerwa: “Ushamwari hwakaipa hunoodza tsika dzakanaka.” Bhaibheri rakazara nenyevero maererano nevanhu “vakaipa.” Kuswera nevatadzi kunoita kuti isu tinzwewo kuda kutyora mitemo. “Tinotoredzera” unhu hwevanhu vatinogara navo. Ndokusaka zvakakosha chaizvo kuswera nevanhu vanoda Ishe uye vakazvipira kwaari.
Edza kutsvaga shamwari imwe chete kana mbiri kuchechi kwako dzinogona kukubatsira uye kukukurudzira (VaHebheru 3:13; 10:24). Udza shamwari dzako kuti dzikupe nguva yekuva woga uchifungisisa, uchiita mabasa uye uchifamba naMwari. Kumbira kuti iwe uvaitirewo izvozvo. Izvi hazvirevi kuti wochirasa shamwari dzako dzose dzisingazivi Ishe Jesu seMuponesi wadzo. Ramba uine ushamwari navo uye vade. Chingoita kuti vazive kuti Jesu akashandura upenyu hwako saka haukwanisi kuita zvimwe zvinhu zvawaimboita navo. Kumbira Mwari kuti akupe mukana wekuudza shamwari dzako nezvaJesu.
5. Bhabhatidzwa.
Vanhu vazhinji havanzwisisi kuti chii chinonzi kubhabhatidzwa. Shoko rokuti “bhabhatidza” rinoreva kunyudza mumvura. Rubhabhatidzo inzira yemuBhaibheri yekuratidza paruzhinji kuti wava mutendi mutsva waKristu uye kuti watsidza kumutevera. Kunyudzwa mumvura kunofananidzira kuvigwa muna Kristu. Kubuda mumvura kunofananidzira kumuka kwaKristu. Kubhabhatidzwa kuzvizivisa kuti uri pamwe nekufa kwaJesu, kuvigwa uye kumuka (VaRoma 6:3-4).
Kubhabhatidzwa handiko kunokuponesa. Kubhabhatidzwa hakubvisi zvivi zvako. Kubhabhatidzwa idanho rekuteerera, kuzivisa paruzhinji kuti unotenda kuti Jesu ndiye Muponesi. Kubhabhatidzwa kwakakosha nokuti idanho rinoratidza kuti unoteerera—uchizivisa paruzhinji kuti unotenda muna Kristu uye wazvipira kwaari. Kana wagadzirira kubhabhatidzwa, udza mufundisi wako.
Dzokera kupeji yekutanga yemutauro weShona
Ndava kutenda muna Jesu . . . chii chasara?


text:
Gungwa
Muchidzidzo Taranyika, gungwa (Sea, Ocean) izwi rinoreva nzvimbo dzakakurisa dzinochengeta mitumbi yemvura yakawanda samare, iyi mvura iri mugungwa inowanikwa iine munyu zvokuti hainwike. Magungwa makuru anosanganisira Indian Ocean, Pacific Ocean, neAtlantic Ocean.
Kana uso hwePasirose hwapimwa panoonekwa kuti chikamu che 71 pazana (71%) chakafukidzwa nemvura yegungwa.
Mamwe mashoko[chinja | edit source]
- Menderekedzo, mhendero gombe kana mahombekombe (shore) zvinoreva chikamu chenyika chiri pedyo uye chakabatana negungwa, rwizi kana nyanza.
- Muchenga (beach) iri izwi rinoreva jecha kuChiChewa asi pano riri kushandiswa kuturikira beach.
- Jesu vakatsiura gungwa rikadzikama pakare pakare - Jesus rebuked the sea and it became calm right away.


text:
Nhengodzivo
Muzvidzidzo zveScience nhengodzivo (membrane) rukanda rune basa rekuputira, kuganhura, uye kubatanidza nhengo kana nyere.
Nhengodzivo inobvinina norusarura (selectively permeable membrane or semipermeable membrane in English) zvinoreva rukanda runotendera mheu dzimwe kudarika asi rusingatenderi dzimwe mheu kudarika. Rukanda rwemhando iyi runoshanda apo madzinde anosveta mvura kubva muvhu ichikwira nemunhengo dzawo kusvika kumashizha muchiitiko chemusenerera. Nokumwe kutaura tingati membrane rukanda runosarura zvinobvinina.
Kurerutsa Mutauro[chinja | edit source]
- Permeable zvinoreva chiro chinobvinina.
- Semipermeable or selective permeability zvinotaura chiro chinosarura mheu dzinokwanisa kudarika pakubvinina, asi chiro ichi chichidzivisa dzimwe mheu kudarika. Nokumwe kutauro kunopfupisa tinokwanisa kuti nhengopfunha inobvinina norusarura kureva iyo selective permeability.
- Mamwe mashoko anokwanisa kushanda kureva membranne ndeanoti: nhengopfunha kana mudzivo wenhengo. Shoko rokuti mudzivo (boundary) rinoreva pamuganhu panoperera nhengo, mutumbi kana kana chinhu chiri kucherechedzwa. Saka apa zvoreva kuti membrane inenge iri muganhu wenhengo. imwe kana muganhu unoganhura nhengo kubva kune dzimwe nhengo. Pahuwandu kunenge kuchinzi nhengodzivo zvakare.


text:
WASHINGTON—
Vashandi vehurumende kuburikidza nesangano ravo reApex Council, vakasangana muHarare neChipiri vakabuda nezvisungo zvavakati vanoda kuti zvitariswe negurukota rezvemari, VaTendai Biti, pavacharonga mashandisirwo emari yehurumende gore rinouya. VaBiti vari kutarisirwa kutura muparamende hurongwa hwavo hwemari yehurumende gore rinouya.
Zviri kuchemerwa nevashandi ava zvinosanganisira mihoro inofambirana nePoverty Datum Line, iyo iri pamazana matanhatatu emadhora, mari dzekubatsirikana dzine musoro, uye kuti dzisabatirwa mutero, mari yemagetsi nemvura imire kukwidzwa zvisina mwero, uye kuderedzwa kwemari dziri kushandiswa nevatungamiri vehurumende munzendo dzavo, idzo vanoti dzakawandisa.
Mutungamiri weApex Council, VaDavid Dzatsunga, vati sevashandi vehurumende havana kupihwawo mukana wekuti vaisewo pfungwa dzavo muhurongwa hwebhajeti regore rinouya.
Vatiwo vanotambira mari dzebhonasi dzakatanga kupiwa vashandi vehurumende neChipiri asi havafari nenzira yadziri kupiwa nayo yekuvaisa mumapoka vopiwa mari idzi mukati memwedzi miviri kana mitatu.
Hurukuro naVaDavid Dzatsunga


text:
SADC
Sangano reBudiriro kuChamhembe kweAfrica, (Southern Africa Development Community) - SBCA-SADC isangano rinokotsvanidza nyika dziri mudunhu rekuchamhembe kweAfrica kuti dzishande pamwe mumabasa ebudiriro anosanganisira: kuronga zvokuchengetedza hupfumi; kutengeserana; kudzivirira nyika; uye matongerwo enyika. Muzinda weSADC uri muGaberone gutaguru reBotswana.
Nhengo dzesangano iri ndidzo dzinoti: Zimbabwe; Zambia; Mauritius; Seychelles; Madagascar; Angola; Namibia; South Africa; Mozambique; Democratic Republic of Congo; Malawi; Swaziland; Tanzania;Lesotho neBotswana. Nyika yeMadagascar yakambomiswa kuva nhengo yemukotsvanidzwa uyu mushure mokunge Andy Rajoelina abvuta zvechisimba chigaro chokuva mutungamiri wenyika. Nyika dziri murumana rweSADC (SADC region) dzine hugari hwevanhu mamiriyoni 277 vanogara munharaunda inoda kusvika mamiriyoni gumi eskweya rekiromita.
Kurerutsa Mutauro[chinja | edit source]
Kune dzimwe nyika dzinogamuchira mitauro mizhinji pakushanda mumabasa, mitauro iyi inokwanisa kunyorwa iri miviri panotaurwa mazita emasangano. Kana nesuwo mukutaura zita resangano reSADC tinokwanisa kunyora sezvizvi:
- Sangano reBudiriro kuChamhembe kweAfrica - Southern Africa Development Community - SBCA-SADC.


text:
Harare
Harare ndiro guta guru reZimbabwe. Guta reHarare riri pamuyeramwaka 17°51′50″S uye pamuyeranhambo 31°1′47″E. Zvinofungirwa kuti muguta reHarare chaimo mune vanhu 1,606,000 (2009), pachiva nevanhu 2,800,000 (2006) mumetropolitan area yayo. Mukutongwa, guta reHarare rinovawo guta rinozvitonga rinofananidzwa nedunhu. Harare ndiro guta rakakurisa muZimbabwe yose. Muguta umu munotengeswa nokutengwa zvinhu zvakaita sefodya, chibage, donje nemichero unonzi pachirungu, macitrus fruits. Hushangazhi hurimo hunosanganisira zvesimbi, machira nemakemikaru (chemicals). Munharaunda yeguta munocherwa goridhe.
MuHarare ndimo munowanikwa Yunivhesiti yeZimbabwe, inova iyo yunivhesity ikuru zvakanyanya munyika yeZimbabwe. Yunivhesiti yeZimbabwe inowanikwa mumusha weMt Pleasant, unovawo makiromita matanhatu kubva pakati peguta. Guta iri rine misha yakawanda, mimwe yacho inochengeta mazita ayakapihwa munguva yekutongwa kwevarungu, yakaita seWarren Park, Borrowdale, Eastlea, Highfields nemimwewo. Guta reHarare rinova nenhandare yendege inonzi Harare International Airport.
Nhoroondo yeHarare[chinja | edit source]
Boka remawuto rainzi Pioneer Column, vaishandira Cecil Rhodes ndivo vakavaka guta reHarare kutanga 12 Gunyana 1890. Vakapa guta iri zita rokuti Fort Salisbury, iri ranga riri zita raPrime Minister weBritain panguva iyoyo. Zita reguta rakazopfumbira richinzi Salisbury. Musha uwu wakaitwa "municipality mugore ra 1897 ukazogadzwa kuva guta mugore ra1935.
Salisbury ndiyo yakava guta guru remubatanidzwa weRhodesia neNyasaland (Federation) kubva pagore 1953 kusvika 1963. Zvichizoenda mberi rakanga rava guta guru reSouthern Rhodesia. Hurumemde yaIan Smith yakasarudza kuzvitonga ichibva pasi peUnited Kingdom musi wa 11 Mbudzi, 1965 ikabva yapa nyika zita rokuti Rhodesia muna 1970. Nyika yakazonzi Zimbabwe-Rhodesia kwenguva diki muna 1979-1980. Musi wa 18 Kubvumbi 1980 Zimbabwe yakawana kuzvitonga ichitongwa nevatema vaitungamirwa naRobert Gabriel Mugabe. Asi guta rakaramba richinzi Salisbury kusvika muna 1982.
Zita reguta rashandurwa rikanzi Harare musi wa 18 Kubvumbi 1982 pamhemberero dzechipiri dzekuzvitonga kweVatema muZimbabwe. Zita iri ndiro zita raShe wenzvimbo yakavakirwa guta ainzi Neharawa. Vamwe vanoti Ishe uyu aive nezita rokurumbidzwa rokuti "Haarari"; Varungu vangatadza kutaura zita iri vachiti Harari. Kunonzi Ishe waiva akachenjera panyaya dzehondo zvokuti hakuna muvengi aimunyangira akamukunda - saka akapiwa zita rokuti "Haarari". Neharawa aiva neNharire yake pavakunzi paHarare Kopje mazuvano. Munguva yokunge nyika isati yasununguka musha weMbare ndiwo waidanwa kunzi Harare.
- ↑ "Mayor 2013-2018". City of Harare. Retrieved 3-12-2013.
- ↑ "Demographia World Urban Areas PDF (March 2013)". Demographia. Retrieved 24 November 2013.


text:
WASHINGTON—
Mutevedzeri wemutungamiri wehurumende, VaArthur Mutambara, vanyorera mutauriri wedare reHouuse of Assembly, VaLovemore Moyo, pamwe nemutungamiri wedare reseneti, Amai Edna Madzongwe, vachivakurudzira kuti vasatambire kudzingwa kunonzi kwakaitwa nhengo shanu dzematare maviri aya neMDC inotungamirwa navaWelshman Ncube.
VaMutambara vanoti VaNcube havakwanise kudzinga nhengo idzi nokuti dzakasarudzwa ivo VaMutambara vari mutungamiri webato iri. VaMutambara vatiwo kusarudzwa kwaVaNcube kuri kupikiswa mudare repamusoro soro.
MDC-N inoti yakadzinga nhengo dzayo dzeHouse of Assemly dzinoti VaMaxwell Dube vekuTsholotsho South, VaThandeko Zinti Mkandla vekuGwanda North, na Muzvare Nomalanga Khumalo veUmzingwane.
Bato iri rinoti rakadzinga zvakare nhengo dzeseneti mbiri, VaDalumuzi Khumalo vekuLupane, pamwe chete naVaKembo Dube vekuUmzingwane.
Mutauriri weavo vanoti varimuMDC yaVaMutambara, VaMorgan Changamire, vanoti zvaitwa naVaNcube hazvizi pamutemo.
Asi mutauriri weMDC yaVaNcube, VaNhlanhla Dube, vanoti zviri kuitwa naVaMutambara hazvina nematuro ese.
Hurukuro naVa Morgan Changamire
Hurukuro naVa Nhlanhla Dube


text:
WASHINGTON—
Mutungamiri wehurumende, VaMorgan Tsvangirai, vadaidzira musangano wechimbi chimbi neChina wekuita nenhengo dzeZimbabwe Electoral Commission, ZEC, pamwe nemakurukota anoti rezvemari, VaTendai Biti, pamwe negurukota rezvemitemo, VaPatrick Chinamasa, kuti vazeye nyaya yekuti ZEC yowana sei mari yekuti itange basa rayo.
Izvi zvinotevera kukandirana nyoka mhenyu pakati pemapato ezvematongerwo enyika muhurumende yemubatanidzwa panyaya yemari yekutanga chirongwa che ZEC chekuwedzera nzvimbo dzekunonyoresa vanhu kuitira kuti vazovhota uye kuti vanhu vange vachinoona gwaro rrine mazita evavhoti.
Chirongwa ichi change chichifanira kutanga musi wa 3 Ndira chichipera muna Kubvumbi. Asi nenyaya yekuti ZEC haina kuwana mari inosvika mamiriyoni makumi maviri nerimwe emadhora, chirongwa ichi hachisati chatanga izvo zvapa kuti VaTsvangirai varonge musangano weChina.
VaBiti vanoti vachapa ZEC miriyoni imwe chete yemadhora svondo rino kuitira kuti itange basa rayo regadziriro yereferendamu. Ukuwo VaChinamasa vanoti VaTsvangirai vange vavimbisa kuti vachabatsira kuti ZEC iwane mari asi vakakundikana.
VaTsvangirai nekowo vanotiwo ZEC yakatadza kuuya nebhajeti rayo nenguva uye chavo kungobatsira kwete kuti ndivo vanosungirwa kuita basa iri.
Mutevedzeri wasachigaro we ZEC, Amai Joice Kazembe, vanoti havakwanisi kutaura nezvenyaya iyi sezvo vanga vakabatikana neChipiri.
Vakafanobata chigaro chemutauriri waVaTsvangirai, VaWilliam Bango, vanoti VaTsvangirai vakanonoka kupihwa bhajeti neZEC uye vari kungobatsirawo kwete kuti ibasa ravo.
Mukuru weElection Resource Centre, VaTawanda Chimhini, vanoti ZEC inofanira kushanda yakazvimirira.


text:
Kune varume vakawanda chose vasingamiri chombo kana kuti
chombo chinomirawo hacho zvisina simba kana kuti chinomira kwenguva isina
kukwana pana zvaari kuda kuita nomukadzi wake.
Nyaya iyi inokwanisa kushungurudza mese murume
nomukadzi kusvika pakuti vaya vasina njere vanopedzisira vafunga kuti pane
mishonga iri kushandiswa.
Vadaro vopedza
mari yakawanda vachizama kuzvigadzirisa, vanhu vemishonga yenhema voita mari.
Sei chombo chichimira?
Chokutanga kuhwisisa kuti chinomisa chombo chii. Murume anokwanisa
kumira chombo zvichibva panyaya dzakawanda dzinoti :
- Kubatwa maoko kana pamwe pemuviri nomunhukadzi
- Kunhuwidza chimwe chinhu
- Kuterera imwe nyaya inoitisa zemo
- Kuverenga zvinoitisa zemo
- Kuona mapikicha ezvinosvodesa
- Kufunga umwe munhu waanoda
- Kuona mukadzi asina hembhe kana kuti akagara zvisirizvo.
- Kana murume avete chombo chinomira eight or more times
Fungwa ikangoziva kuti paita nyaya ingada kuti chombo
chimire, inotumura shoko kuchiuno kumusana kunoperera mabhonzo emusana anova
ndiwo anofamba netsinga. Muchiuno mune tsinga dzakabatana nechombo dzinotumira
shoko kuchombo kuti “FANOMIRA
Pangangoita basa rako pano, Fungwa yaona zvayaona.” Chombo chikangohwa nyaya
iyi ropa romhanya kwachiri chozara chomira. Kana Mashoko aya akaramba achiuya,
chinorambawo chichimira. Asi kana murume akarobwa nemboma kana shamhu ipapo
kana kuvhunduswa, ropa riya rinodzokera kwarabva osara asina kumira.
Chombo chomurume chinotanga kumira asati azvagwa, achiri
mudumbu ramai vake. Azvagwa anokura achingomira chombo kusvika pahujaya
paanozoti chamira chinokura kuita ziguru. Aroora mukadzi anoti chikamira vari
panokwanisika ochipinza muchitubu chomukadzi wake vokoirana, urume hwobuda
hwopinda mumukadzi. Zvadaro chombo
chovata.
Murume anokwanisa kumira chombo kakawanda pazuva rimwe
chete. Kana avete chinomira zuva rimwe nerimwe kupfuura kasere (8 times or
more) Anomuka kuseni asingatozivi kuti
ndizvo zvakaitika usiku. Dzimwe nguva
murume asina mukadzi anozara urume mumabhora ake, Adaro pakumira avete paya
anokwanisa kubudisa urume ozomuka kuseni owana akazadza mubhedha wake urume. Kunohi kuzvirotera.
Kana muri vana vadiki unohwa vanhu vakuru vachitukana
vachiti “Yako haimiri” woshaya kuti nyaya iyi ndeyei. Varume vazhinji
vanokwanisa kuita nguva chombo chisingamiri zvakanaka. Haisi nyaya
yokutukanirana kana kusekana. Nyaya yokuti ukaziva kuti nhingi haasi kumira
mazuvano, dzidza ipapo kuti munhu wese anokwanisa kuita dambudziko iri.
Kana chombo charamba
kumira
Chinoitika panyaya iyi ndechokuti musi wekutanga munosvikigwa makarivara.
Munenge muchitoda henyu kuita zvinhu zvenyu semazuva ese,Zemo munaro mese, napo
napo chombo choti rukutu sepasina mukadzi.
Zvadaro hapana chokuita. Kutomirira kusvika chafunga zvokumira futi.
Chikashaya simba rokumira, hapana chokuita.
Zvinovhundusa kushaya chombo chimire iwe une zemo,murume
achitaridza kuti ane zemo. Fungwa ipapo
dzinotenderedza musoro nokuti hauzivi kuti murume ava kugwara here kana kuti
pane chaitika. Ipapo murumewo anokwanisa kunge achifunga zvakawanda pazviri. Imwe nyayazve ndeyokuti hapana kumira
zvachose here kana kuti kumira kwacho ndekwekuti murume haakwanisi kupinza.
Ukaverenga tsamba dzevanonyora vachibvunza unotanga
kuhwisisa kuti zvinoshungurudza vanhu vaviri ava. Mukadzi anotanga kufunga kuti kuda murume
haachamudi. Zvikuru kana akambozama kubatabata murume zvaanosiita asi chombo
choramba kumira.
Chikonzero?
Pane nyaya dzakawanda dzingakwanisa kuti chombo chimborega
kumira. Chinhu chakanaka kungohwisisawo kuti chombo chinombotadza kumira pasina
nyaya yokutimurume haachakudi. Kana
murume ari mutano, chero achikuda chero asingakudi, vashoma vanokwanisa
kuzviitisa kuti chombo chisamira.
Hezvino zvinokwanisa kukonzera chombo kusamira:
1 Kugarochovha bhasikoro. Kana kuti murume achovha kwenguva
yakareba musi uyu. Kana murume akakwira bhasikoro, chigaro charo chinopuresa
panopfuura netsinga dzinobva kumusana dzichienda kuchombo. Dzikapuresiwa
kwenguva dzinodhambha dzorega kuudza chombo kuti chimire.
2 Kugara murume achidhakwa nedoro. Varume vanogamwa doro
kwahi kuoma kwechombo kushoma pane asingamwi doro. Kana murume wako achigaromwa
doro, pane umwe musi wamuchaona chombo choramba kumira.
3 Fodya inoderedza kuoma kwechombo kana chimire uye kukura kwacho, nokuti ropa rinoendako rinoita shoma.
Zvigwere zvinokwanisa
kurambidza chombo kumira
- High blood pressure,
- High cholesterol, heart and vascular disease,
- Diabetes
- Hemachromatosis (too much iron in the blood)
Regai ndimbomira panonditaure kuti Zvigwere izve zvese hazvo
zvinokonzegwa nemagarire edu. Zvikuru isu takaenda munyika dzisiri dzedundokunotanga
kudya zvemo zvisingaumbi muviri.
Zvigwere izvi tikagara tichiziva zvikonzero zvazvo tinokwanisa
kuzvidzivirira .
BP, Cholestrol, Diabetes, IRON, Kana uchiita maEXERCISE
akawanda, uchidya zviri fresh zvisina mafuta akawanda, unokwanisa kudzikisa
zvigwere izvi. Ndiani angatadzawo izvi kana achida kuchengetedza kumira kwechombo chake?
Zvimwewo zvigwere
zvinokanganisa kumira kwechombo
- Low male hormone level,
- Prostate cancer
- Scleroderma (stiffening or hardening of the skin)
- Kidney failure
- Liver cirrhosis
- Chronic obstructive pulmonary disease
- Epilepsy
- Stroke
- Multiple sclerosis
- Guillain-Barré syndrome
- Alzheimer disease
- Parkinson disease
Mishonga inokwanisa
kurambidza chombo kumira
- Antidepressants (for depression)
- Antipsychotics (for psychological illness)
- Antihypertensives (for high blood pressure) VERY COMMON CAUSE kuvatema
- Antiulcer drugs, such as cimetidine(Tagamet)
- Medications to treat prostate cancer, such as goserelin
(Zoladex) and leuprolide(Lupron),
- Medications to treat benign enlargement of the prostate,
such as finasteride (Proscar) and dutasteride(Avodart)
- Drugs that lower cholesterol
- Mind-altering agents, (mbanje, marijuana, cocaine, kuzviitisa )
Pa List yese iyi maona here kuti handina kunyora nezvemishonga yechibhoyi? Handifungi kune mishonga yakadaro asi kuti kune vanhu vanotyisidzira vamwe kuti vasaita zvimwe zvinhu, zvikuru kuda kuti varume vasahura nevakadzi vevanhu. Iwe murume wako haahuri saka ngatisaenda kunyaya idzi. Kusamira kwechombo kunoitika kuvarume munyika dzese dzese uye PROPORTION yacho yakangofanana saka dai pane mishonga dai kwedu vasingamiri vakawanda kupfuura vekune dzimwe nyika. Kana usingahwisisi LOGIC yezvandataura hauna kuita masvomhu kuchikoro saka hazviiti kukutaurira zvazvinoreva, asi kungoti ukada kufunga nezvemishonga yechibhoyi, uchanonoka kubatsira murume wako ugoruza wega pakuvatana naye.
Hakuna mushonga wechibhoyi unotadzisa chombo kumira, kuzhe kwe mbanje ne doro, nefodya, etc. chinoitisa kuti ukasire kufunga nezvemishonga inyaya yokuti iwe pamwe wange uchiisira murume mishonga yacho iye asingazvi.
Todii nomurume
asingamiri?
Kana zvaitika kwauri, rangarira ipapo kuti zvinoitika kune varume
vakawanda. Zama kusatyiswa nazvo. Usatanga
kufunganya nazvo nokuti zvinhu zvinoitika.
Murume akasaita PANIC, anokwanisa kuti akangobatabata mukadzi, mukadzi
akaramba ane zemo, chombo chingangozomira voita. Asi akatanga kufunga kuti
hachimiri, chinoramba chakati zii. Hwisisa kuti kune vakawanda vaunosangana navo zuva nezuva vane varume vasingamiri. Mukadzi akatanga kupaparika nazvo anowedzera kutya kwemurume dambudziko rotowedzerawo. Pazvinotanga mese hamungazivi kuti zvichagadzirika kwapera nguva yakadii.
If you start freaking out about it, you may enhance the fear in your man, thereby making the matter a lot worse. Stay calm and make light of the matter. Tell him it affects a lot of men, which it does, but it is usually temporary, which it is.
Zvinokwanisika kuita mazuva, mavhiki, makore murume asingamiri, asi achizokwanisazve kumira, muchitoita sezvamaingoita kare.
Chokutanga ndechokusawedzera PANIC yomurume. Kana zvatadza zvachose tanga imwe nyaya isinei nezvaitika, inosetsa kana kurerusa hana yomurume. Simuka unomutsvakira kapu ye tii, momwa muchiita nyaya. Kana mapedza ukaona kuti hapana nyaya yerhoji pano gumbatira murume muvate. Mangwana, usada kuiita nyaya huru. Tsanangurira murume kuti zvinoitika kuvarume vakawanda asi zviri TEMPORARY. Kana chombo chada kuzomuka ngaauye arhoje. Murume akasaita nyaya dzakawanda mumusoro make, anokwanisa kutomuka chombo chimire akatokurhoja kuseni ukaswera wongochururuka urume.
Fungwa dzedu mafungire adzo anowedzera matambudziko edu. Mamuka mangwana, tora LIST yezvikonzero yandanyora pano utarise chimwe nechimwe chikonzero uzvibvunze kuti murume wako ane chikonzero chacho here. Kana anacho, chiri chokuzviitisa sokuti anomwa doro kana kuputa fodya, kana kuti akakora, kana kuva ne BP, garai pasi mutaurirane kuti zvoitwa sei. Hwisisa kuti mapiritsi ezvimwe zvigwere anokonzera kuti chombo chisamira futi saka zvese chigwere nomushonga wacho zvinorambidza chombo kumira.
Kana chiri chigwere chisiri chokuzviitisa kasirai kuenda kwaDhokotera munoona zvokuita.
Hwisisa kuti kune mishonga yakawanda yokumisa chombo asi imwe yacho inokonzera zvimwe zvigwere zvinokwanisa kutouraya murume. Asizve hwisisa kuti kushandisa mishonga yokumisa chombo kunoitisa kuti kana wodazve kuti chimire wotomwazve mushonga wacho. DEPENDENCY !!!!. Hachizomiri pasina mushonga wacho.
Varume, hwisisaiwo kuti kana chombo chako chisina kumira hazvirevi kuti mukadzi haachaiti zemo.Mukadzi anongoita zemo chete, saka iwe basa rako nderokumubatsira kubvisa zemo, sezvaanoita kana iwe waita zemo iye ari kumwedzi.
Wana dzimwe zhira dzokumubvisa zemo.
- Unokwanisa kumubatabata pese panonaka kubatwa nokukiswa.
- Unokwaniwesa kumupinza chigumwe kana zviviri muchitubu iye achizvikwizirira pabhinzi yake
- Unokwanisa kumukisa pabhinzi (best thing ever)
- Unokwanisa kumubvunza zvaanoda kuti umuite.
Chinhu chausingafaniri kuita kumirira kuti kumira kwechombo kudzoke pasina zvimwe zvawaita kwaari. Ratidza kuti une SYMPATHY neSituation yamuri wofanoita zvimwe wakamirira musi unodzoka chombo. Varume mune OBSESSION nechombo nokuchipinza. Isu tine OBSSEION norudo, CARE, ATTENTION, Kuziva kuti murume ari kundifunga chinhu chikuru chose.
Hwisisaizve kuti isu tiri variritiri saka kana une dambudziko pamoyo udza mukadzi wako mubatsirane kurigadzira. Ukada kurigadzira wega ndipo chombo chinomboenda pa LEAVE. kuti chidzoke, mese munobatsirana panyaya yacho.
Unokwanisazve kuzora mafuta mumaoko wopurudzira chombo nemaoko akatsetseka. Ukaona choda kuita sokumira, unokwanisa kusveta chombo chomurume, kana kunanzva ne tip yorurimi, zvikuru pasi pacho pane mutsetse unoita sokuti chakasonwa. Kudziya kwerurumi uye kutsetseka kwemaoko kunokwanisa kumisa chombo.
Munhu dzidzira wega kuita FIRST AID pachombo chomurume Hwisisa zvakawanda zvinoita kuti chimire. Garotaura nomurume nenyaya idzi umuudze kuti chikasamira hauvhunduki nazvo, nokuti ukavhunduka iye anobva atadza kumira kwenguva yakareba.
Udzai Vamwe!!!!
chi chinokodzera kusamira kwemboro
kana chombo chisingamiri
chombo kuramba kumira
murume haamiri chombo
murume haamiri mboro


text:
Cameroon
Cameroon inyika iri muAfrica iri kumadokero kweDunhu rePakati peAfrica.
Nyika dzakakomberedza Camerron dzinoti: Nigeria kumadokero; Chad kumaodzanyemba kwakadziva kumabvazuva; Central African Republic kumabvazuva; nekuchamhembe kune Equatorial Guinea, Gabon, neRepublic of the Congo. Cameroon ine zita remadunhurirwa rokuti Africa doko nokuda kwehuwandu hwevanhu vakasiyana tsika nemagariro uye uwandu hwezvishongo zveketanyika. Nyika iyi yakashongedzwa nezvinoti: makomo, masango anonaya mvura; makura uye magwenga. Nzvimbo iri pakanyanya kukwirira ndiro Gomo reCameroon riri kuchamhembe kwakadziva kumadokero. Maguta makurusa ndiwo anoti Douala, Yaoundé neGaroua. Cameroon ine mapoka endimi dzinotaurwa anodarika 200.
Nyika iyi inozivikanwa nokuda kwemhando yayo yemimhanzi kunyanya makossa nebikutsi uye chikwata chenhabvu chine mukurumbira wekugona nhabvu. French neEnglish ndiyo mitauro yekumahofisi.


text:
HARARE—
America inoti gore rino ichapa Zimbabwe mamiriyoni makumi mapfumbamwe nechidimu emadhora kuitira kuti Zimbabwe ikwanise kurwisana nedambudziko reHIV/AIDS.
Vachitaura pahurongwa hwemibiyaro yeAuxilia Chimusoro Awards, mumiriri weAmerica muZimbabwe, Ambassador Bruce Wharton, vakati mari iyi ichabva pasi pechirongwa chehomwe yemutungamiriri wenyika yavo chePresident’s Emergency Plan for Relief, kana kuti PEPFAR.
VaWharton vanoti mari iyi ichashandiswa kuti vanhu vasarambe vachibatwa nehutachiona hweHIV pamwe nekusimbisa mabasa ehutano muZimbabwe.
Gore rino mubairo weAuxillia Chimusoro wakatorwa nesangano rinoshanda nevechidiki mukurwisana neHIV/AIDS reAfricaid uye sangano iri rakapihwa mubairo wemadhora zviuru zvishanu.
Mukuru wesangano iri, Amai Nicola Willis, vanoti sangano ravo richashandisa mari iyi kutsikisa mumhanzi unopa veruzhinji ruzivo pamusoro peHIV/AIDS.
Gore rino makwikwi aya akapindwa nevanhu nemasangano vakakunda mumakwikwi aya kubva muna 2000 apo akaparurwa.
VaWharton, avo vaive muZimbabwe pakaparurwa chirongwa cheAuxilia Chimusoro Award, vanoti zvinofadzwa chose vakawana makwikwi aya akura chose pavakadzoka.
Muchakabvu Amai Auxillia Chimusoro ndivo vakave mudzaimai wekutanga munyika kubuda pachena kuti vaive neHIV/AIDS muna 1989 uye izvi zvakabatsira chose kuchenjedza vanhu pamusoro pechirwere ichi.


text:
Jesu Kristu Ndiani?
Mubvunzo: Jesu Kristu Ndiani?
Mhinduro: Kusiyana nemubvunzo unoti “Mwari Ariko Here”, vanhu vakawanda havarambi kuti Jesu Kristu akararama. Vazhinji vanobvuma kuti Jesu aiva munhu chaiye akafamba panyika pano kuIsraeri makore anodarika 2 000 apfuura. Nharo dzinotanga kana zvava kuda kuzivikanwa kuti Jesu ambori ani. Zvinenge zvitendero zvikuru zvose zvinodzidzisa kuti Jesu akanga ari muprofita kana kuti mudzidzisi akanaka kana kuti aiva munhu waMwari. Zviripo ndezvekuti Bhaibheri rinodzidzisa kuti Jesu akanga achidarika muprofita, aidarika kuva mudzidzisi akanaka, aisangova munhu waMwari.
C.S. Lewis, mubhuku rake rinonzi Mere Christianity anonyora achiti: “Ndiri kunyora ndichiedza kuti vanhu varege kutaura zvisina maturo zvavanowanzotaura pamusoro Pake (Jesu Kristu): ‘Ndinobvuma kuti Jesu aiva mudzidzisi akanaka, asi handibvumi zvaakataura kuti ndiMwari.’ Izvi ndizvo zvatisingafaniri kufa takataura. Munhu aingova munhu wenyama otaura zvaitaurwa naJesu aisazongova mudzidzi akanaka. Zvimwe aizenge ari benzi remakoko—kufanana nemunhu anozviti izai rakabhoiriswa—kana kuti aizenge ari Satani mbune abva kuhero. Sarudza zvawada. Zvichida munhu uyu aiva, uye ndiye, Mwanakomana waMwari, kana kuti mupengo kana chimwe chinhu chinoshoreka. Ungangomunyararidza uchiti ibenzi; kana kumusvipira nekumuuraya sedhimoni; kana kuti unodonha patsoka dzake uchimuti Ishe kana Mwari. Asi ngatisafa takamuona sekuti aingova munyu wenyama aigona kudzidzisa. Haana kumbobvira atipa mukana wekumuona saizvozvo. Handizvo zvaaida.”
Saka Jesu aiti ndiye ani? Bhaibheri rinoti iye ndiye ani? Kutanga, ngatitarise mashoko ake pana Johani 10: 30 anoti “Ini naBaba tiri vamwe.” Ukasadzamisa pfungwa, ungasaona kuti aitaura kuti ndiMwari. Zvisinei, ngatitarise kuvhunduka kwakaita vaJudha pakataurwa mashoko aya: “Hatisi kukutakira basa ripi zvaro ipapa, asi nokuda kwokumhura Mwari, nokuti iwe, munhuwo zvake, unozviti uri Mwari” (Johani 10:33). VaJudha vakaziva kuti Jesu aizviti ndiMwari. Mumavhesi anotevera, Jesu haambogadzirisa vaJudha achiti “Handina kumboti ndiri Mwari.” Izvi zvinoratidza kuti Jesu aitotaura kuti ndiye Mwari paakati “Ini naBaba tiri vamwe” (Johani 10:33). Mumwe muenzaniso ndiJohani 8:58 iyo inoti “Abhurahama asati azvarwa ini ndaivapo!” Kechipiri vaJudha vakanhonga matombo kuti vamuteme ( Johani 8:59). Kutaura kwaJesu achiti “Ini” ndizvo zvaiitwa naMwari muTestamende Yekare (Ekisodho 3:14). VaJudha vaizodirei kumutema dai ainge asina kutaura mashoko avaifunga kuti ndeekumhura Mwari, okuti iye ndiMwari?
Johani 1:1 inoti “Shoko rakanga riri Mwari.” Johani 1:14 inoti “Shoko rakava nyama.” Izvi zvinoratidza kuti Jesu aiva Mwari ari munhu wenyama. Mudzidzi Tomasi akati kuna Jesu “Ishe wangu naMwari wangu!” (Johani 20:28) Jesu haana kumururamisa. Muapostora Pauro anodaidza Jesu achiti “Mwari wedu mukuru noMuponesi, Jesu Kristu” (Tito 2:13). Muapostora Petro anotaura zvakafanana achiti “Mwari wedu noMuponesi wedu Jesu Kristu” (2 Petro 1:1). Mwari Baba anotibatsira kupa uchapupu huzere kuti Jesu ndiani “Asi pamusoro poMwanakomana anoti: “Chigaro chenyu choushe, imi Mwari, chichagara nokusingaperi-peri, uye kururama kuchava tsvimbo youshe hwenyu.”” Uprofita hwaKristu huri muTestamende Yekare hunoburitsa hunoti “Nokuti takazvarirwa mwana, takapiwa mwanakomana, uye umambo huchava pamapfudzi ake. Uye achanzi Gota Rinoshamisa, Mwari Ane Simba, Baba Vokusingaperi, Muchinda woRugare” (Isaya 9:6).
Sekutaura kwakaita C.S Lewis, munhu wose anofanira kubvuma kuti Jesu aiva mudzidzisi akanaka. Jesu aitotaura zvisina nharo kuti ndiye Mwari. Kana asiri Mwari, saka munhu anonyepa, zvichireva kuti haasi muprofita, mudzidzisi akanaka kana munhu waMwari. Vachiedza kuramba zvakataurwa naJesu, “vanamuzvinafundo” vechimanje-manje vanoti “Jesu akararama panyika” haana kutaura zvinhu zvese zvaanonzi akataura neBhaibheri. Ko isu tiri vanani kupikisana neShoko raMwari pamusoro pezvakataurwa kana zvisina kutaurwa naJesu? “Muzvinafundo” wechimanje-manje angakunde sei vanhu vaigara naJesu kuziva zvaakataura kana zvaasina kutaura, kudarika vacho vakadzidziswa naJesu Pachake (Johani 14:26)?
Sei mubvunzo wekuti Jesu ambori ani wakanyanya kukosha? Zvine basa rei kuti Jesu ndiye Mwari here kana kuti haasi? Chikonzero chikuru chinoita kuti titi Jesu ndiMwari ndechekuti dai anga asiri Mwari, kufa kwake kwaisazokwanisa kubhadhara zvivi zvenyika (1 Johani 2:2). Mwari chete ndiye anokwanisa kubhadhara mutongo mukuru uyu (VaRoma 5:8; 2 VaKorinde 5:21). Jesu aitofanirwa kuva Mwari kuti akwanise kubhadhara mhosva dzako. Jesu aifanirwa kuita wenyama kuti afe. Ruponeso runowanika chete nekutenda muna Jesu Kristu. Kuva Mwari kwaJesu ndiko kunoita kuti ave ndiye chete ane ruponeso. Kuva Mwari kwaJesu ndiko kwakaita kuti ati “Ndini nzira nechokwadi uye noupenyu. Hakuna munhu angauya kuna Baba kana asina kupfuura napandiri” (Johani 14:6).
Dzokera kupeji yekutanga yemutauro weShona
Jesu Kristu Ndiani?


text:
Wakakanganwirwa Here? Ndingaita sei kuti ndikanganwirwe zvitadzo zvangu naMwari?
Mubvunzo: Wakakanganwirwa Here? Ndingaita sei kuti ndikanganwirwe zvitadzo zvangu naMwari?
Mhinduro: Mabasa 13:38 inoti “Naizvozvo, hama dzangu, ndinoda kuti muzive kuti kubudikidza naJesu, kukanganwirwa kwezvivi kunoparidzwa kwamuri.”
Chii chinonzi kukanganwirwa uye sei tichichida kukanganwirwa?
Shoko rokuti “kanganwira” rinoreva kugeza wochenesa, kuregerera, kudzima chikwereti. Patinotadzira mumwe munhu, tinokumbira ruregerero kuti tirambe tichiwirirana. Munhu haakanganwirwi nemhaka chete yokuti anofanira kuregererwa. Hapana munhu ane kodzero yekukanganwirwa. Ruregerero runovapo nemhaka yerudo, tsitsi kana nyasha. Ruregerero kuzvipira kuti hauna chauchachengeta pamwoyo pamusoro pemunhu akutadzira zvisinei kuti atadzei.
Bhaibheri rinotiudza kuti tose tinoda kukanganwirwa naMwari. Tose takatadza. Muparidzi 7:20 inoti “Hapana munhu akarurama panyika, anoita zvakanaka uye asingatadzi.” 1 Johani 1:8 inoti “Kana tichiti hatina chivi, tinozvinyengera uye chokwadi hachizi matiri.” Zvitadzo zvose kupandukira Mwari (Mapisarema 51:4). Saka tinoguma tada kuregererwa naMwari zvakanyanya. Kana zvivi zvedu zvikasakanganwirwa, tinoramba tichitambura nekusingagumi (Mateo 25:46; Johani 3:36).
Kanganwiro—Ndingaiwana Sei?
Tototenda kuti Mwari ane rudo uye ane tsitsi—Atori neshungu dzekutiregerera zvitadzo zvedu! 2 Petro 3:9 inotiudza kuti “. . . Ane mwoyo murefu nemi, haadi kuti ani zvake arasike, asi kuti vose vatendeuke.” Mwari anoda kutiregerera uye akaita urongwa hwacho.
Mubairo wakakodzera wezvitadzo zvedu rufu. Chikamu chekutanga chaVaRoma 6:23 chinoti “Nokuti mubayiro wechivi ndirwo rufu.” Zvitadzo zvedu zvakatipa rufu rusingaperi. Mwari, nechirongwa chake chakakwana, akave munhu—Jesu Kristu (Johani 1:1, 14). Jesu akafira pamuchinjikwa, achitora mutongo wedu uyo waive rufu. 2 VaKorinde 5:21 inotidzidzisa kuti “Mwari akaita kuti uyo akanga asina chivi ave chivi nokuda kwedu, kuitira kuti maari tive kururama kwaMwari.” Jesu akafira pamuchinjikwa, achitora mutongo wataifanira kuwana! SaMwari, kufa kwaJesu kwakaita kuti nyika yose iregererwe zvivi zvese. 1 Johani 2:2 inoti “Ndiye chibayiro chinoyananisira zvivi zvedu, uye kwete zvivi zvedu bedzi, asi wezvivi zvenyika yose.” Jesu akamuka kubva kuvafi kuratidza simba rake pachivi nerufu (1 VaKorinde 15:1-28). Rumbidzai Mwari, tichishandisa kufa nekumuka kwaJesu Kristu, chikamu chechipiri chaVaRoma 6:23 chinoti “asi chipo chaMwari chokungopiwa ndihwo upenyu husingaperi muna Kristu Jesu Ishe wedu.”
Unoda kuregererwa zvitadzo zvako here? Une mhosva inogara ichikushungurudza here? Unogona kukanganwirwa kana ukatenda muna Jesu Kristu seMuponesi wako. VaEfeso 1:7 inoti “Iye watine dzikunuro maari kubudikidza neropa rake, iko kuregererwa kwezvivi, zviri maererano nokupfuma kwenyasha dzaMwari.” Jesu akabhadhara mubayiro wezvivi zvedu, kuti tikanganwirwe. Chasara kuti uite kukumbira Mwari kuti akukanganwire kubudikidza naJesu, uchitenda kuti akafa kuti ukwanise kuregererwa—uye Achakukanganwira! Johani 3:16 ine mashoko aya anofadza chaizvo anoti “Nokuti Mwari akada nyika nokudaro, kuti akapa Mwanakomana wake mumwe oga, kuti ani naani anotenda kwaari arege kufa asi ave noupenyu husingaperi. Nokuti Mwari haana kutuma Mwanakomana wake panyika kuti atonge nyika, asi kuti nyika iponeswe kubudikidza naye.”
Kukanganwirwa—Zviri Nyore Kudaro here?
Hongu, zviri nyore chaizvo. Haukwanisi kungoregererwa. Haukwanisi kubhadhara kuti Mwari akuregerere. Unogona kukanganwirwa chete, nekutenda kubudikidza nenyasha uye tsitsi dzaMwari. Kana uchida kugamuchira Jesu Kristu seMuponesi wako, pano pane munyengetero waungapa. Asi hazvirevi kuti kudzokorora munyengetero uyu kana umwewo kuchakuponesa. Chichakuponesa chete pazvitadzo kuvimba naKristu. Munyengetero uyu ingori nzira yekuti uudze Mwari kutenda kwako nokuti akaita kuti ukwanise kuponeswa. “Mwari, ndinoziva kuti ndakakutadzirai uye ndinofanira kurangwa. Asi Jesu Kristu akatakura chirango chacho chaifanira kuuya pandiri zvoita kuti kana ndikatenda maari ndiregererwe. Ndinovimba Nemi kuti mundiponese. Ndinokutendai netsitsi dzenyu dzinoshamisa uye kuregerera kwenyu—chipo cheupenyu husingaperi! Ameni!”
Zvawaverenga pano zvaita kuti ude Kristu here? Kana zvirizvo, dzvanya bhatani rakanzi “Nhasi ndagamuchira Kristu” riri pasi apa.
Dzokera kupeji yekutanga yemutauro weShona
Wakakanganwirwa Here? Ndingaita sei kuti ndikanganwirwe zvitadzo zvangu naMwari?


text:
Mbambaira
Mbambaira (Sweet potatoes) idzinde rinobereka midzi inobumba pasi pevhu.
Vamwe vatauri vanoti mabura kana kuti madima. Mbambaira netsenza dzinorimirwa muhomba kana kuti mhani
- Chikone (mashed cooked vegetable) kureva nhopi yakaitwa nematapiri kana tsenza dzakapwanywa mushure mekubikwa.
- Harwa (Ridge for planting in its first stage of construction) apa kureva muhomba uri kutangwa kuumbwa. Kune musha unonzi Masiyaharwa kwaZvimba.
- Kaguri kana hwupi (Bu1bous root) apa kureva mudzi wakabumbira sembambaira.


text:
Huni
Huni (firewood) matanda emuti akatsemurwa kuti apiswe muchoto pangava pakubika kana kuti kudziya moto. Huni dzekubika dzinoshandiswa dzakaoma dzisina hunyoro kuitira kudziya kuzhinji.
Huni dzinoshandiswawo pakupisa zvidhinha; huni dzekupisa hovhoni yezvidhinha dzinoshandiswa dzimwe dziri nyore dzinova ndidzo dzinotsva kwenguva refu.
- Dehwa kana madehwa (Contribution of firewood to the dare) apa kureva chikamu chehuni chinounzwa neumwe nemumwe anouya padare. Vamwe vanoti dezwa.
- Chisemo kana rusemo (splinter of wood that has penetrated flesh) apa kureva kabanzu kabayira munyama.
- Kuwoza huni (to gather firehood) kutaura kuunganidza huni. Chiwoza, Kawoza zvaari mazita evanhu.
Kurerutsa Mutauro[chinja | edit source]
- Akajatira svinga rehuni pasi: she threw down the bundle of firewood - (from off her head).
- Ndaseyiwa nechisemo chehuni yemupfuti.


text:
Ruremekedzo
Shoko rokuti ruremekedzo (honour in English) rinoreva kubata mumwe munhu nenzira yekumukudza, kumuitira zvinoita kuti ave anoyemurwa nevamwe aine chiremera pamberi pevamwe.
Tsika[chinja | edit source]
- Josiah Tongogara akapiwa ruremekedzo rwegamba rehondo yerusununguko.
- Mutemo wechishanu pamitemo gumi yaMwari unoti remekedza baba naAmai vako kuti mazuva ako awande munyika yamuri kupiwa naJehovah Mwari.
- Chikodze (respect shown)
- Matyira (Reverence. Reverence for elders). Mukuwasha asina matyira haatunhi: a son-in-law who has no reverence does not act respect fully.